pythainlp/thai-wiki-dataset-v4 huggingface dataset:
ศุกลวัฒน์ คณารศ

ศุกลวัฒน์ คณารศ (เกิด 18 เมษายน พ.ศ. 2528) ชื่อเล่น เวียร์ เป็นนักแสดง นายแบบ พิธีกรชาวไทย สังกัดสถานีโทรทัศน์สีกองทัพบกช่อง 7
ประวัติ.
ศุกลวัฒน์ คณารศ ชื่อเล่น เวียร์ (แปลว่า ฝ่ายน้ำล้น) เกิดวันที่ 18 เมษายน พ.ศ. 2528 เป็นนักแสดงชาวไทย เกิดที่อำเภอมัญจาคีรี จังหวัดขอนแก่น เป็นบุตรชายคนที่ 2 ของ วีระ และ พลอยไพลิน คณารศ และมีพี่ชาย 1 คนที่เสียชีวิตจากไปเมื่อปี 2552 
เขาจบการศึกษาระดับอนุบาล ประถม และมัธยมจากโรงเรียนสาธิตมหาวิทยาลัยขอนแก่น (มอดินแดง) ระดับปริญญาตรีจากภาควิชาวิศวกรรมโยธา สาขาวิศวกรรมโยธา คณะวิศวกรรมศาสตร์ มหาวิทยาลัยขอนแก่น และระดับปริญญาโทจากสาขาบริหารการจัดการสื่อบันเทิง สถาบันกันตนา
งานอดิเรกของเวียร์คือการขับมอเตอร์ไซค์ และวันว่างๆ จะรถบ้านไปหาต้นไม้ปลูกในที่ที่ซื้อไว้ที่นครนายก
ด้านชีวิตส่วนตัว ศุกลวัฒน์ คณารศ สมรสกับ พีมนต์ญา เวธน์ปริวัฒน์ (วิกกี้) ภรรยาสาวนอกวงการ 
มีบุตรสาวด้วยกัน 1 คนชื่อ ณภรัก คณารศ ชื่อเล่น วิริน เกิดเมื่อวันที่ 19 ธันวาคม พ.ศ. 2565
การทำงาน.
เข้าสู่วงการบันเทิงจากการที่เอ ศุภชัย ศรีวิจิตร ผู้จัดการส่วนตัวนักแสดง บังเอิญเห็นรูปถ่ายในโทรศัพท์มือถือของคนรู้จัก จึงนั่งเครื่องบินมาถึงมหาวิทยาลัย เพื่อมาชักชวน ตอนนั้นเวียร์อยู่ปี 2 และได้รับการอนุญาตจากพ่อแม่แล้ว จึงตัดสินใจเข้าสู่วงการ กลายเป็นนักแสดงที่มีชื่อเสียง ผลงานละครเรื่องแรกคือ เรื่อง "พลิกดินสู่ดาว" จากนั้นมีผลงานละครอื่นอย่าง "เพลงรักริมฝั่งโขง" (แสดงคู่กับ อเล็กซานดร้า ธิดาวัลย์ บุญช่วย), "ภารกิจพิชิตดอกฟ้า", "สายน้ำสามชีวิต"
กอลไจแอปพาราตัส

กอลไจแอปพาราตัส  หรือ กอลไจคอมเพล็กซ์ , กอลไจบอดี  หรือเรียกสั้น ๆ ว่า กอลไจ  ออร์แกเนลล์ที่พบในเซลล์ยูคารีโอตส่วนใหญ่ กอลไจนั้นถือเป็นส่วนหนึ่งของระบบเอนโดเมมเบรน (endomembrane system) ในไซโทพลาสซึม มีหน้าที่ในการบรรจุโปรตีนเป็นเวซิเคิลมีเยื่อหุ้มภายในเซลล์ก่อนที่เวซิเคิลจะถูกส่งไปยังจุดหมายปลายทาง กอลไจมีความสำคัญเป็นพิเศษในการจัดการโปรตีนสำหรับการหลั่ง ภายในประกอบด้วยชุดของเอนไซม์สำหรับการไกลโคซีเลชั่น (glycosylation) ซึ่งจะเติมมอนอเมอร์น้ำตาลต่าง ๆ ไปติดบนโปรตีนต่างๆ ที่เคลื่อนที่ผ่านโครงสร้างของกอลไจ กอลไจมีการนิยามขึ้นครั้งแรกในปี 1897 โดยนักวิทยาศาสตร์ชาวอิตาลี กามีลโล กอลจี (Camillo Golgi) และได้รับการตั้งชื่อตามกอลจี (Golgi) ในปี 1898
พระเจ้าบรมวงศ์เธอ กรมหมื่นสุรินทรรักษ์

พระเจ้าบรมวงศ์เธอ กรมหมื่นสุรินทรรักษ์ (8 กุมภาพันธ์ พ.ศ. 2334 - 27 เมษายน พ.ศ. 2373) มีพระนามเดิมว่า พระองค์เจ้าฉัตร ประสูติเมื่อวันอังคาร เดือน 3 ขึ้น 5 ค่ำ ปีจอ โทศก จุลศักราช 1152 ตรงกับวันที่ 8 กุมภาพันธ์ พ.ศ. 2333 (ปัจจุบันคือ พ.ศ. 2334) เป็นพระราชโอรสในพระบาทสมเด็จพระพุทธยอดฟ้าจุฬาโลกมหาราช ประสูติแต่เจ้าจอมมารดาตานี และเป็นองค์ต้นราชสกุล ฉัตรกุล
ในปี พ.ศ. 2359 พระบาทสมเด็จพระพุทธเลิศหล้านภาลัย ทรงพระกรุณาโปรดเกล้าฯ สถาปนาขึ้นเป็น กรมหมื่นสุรินทรรักษ์ และโปรดให้กำกับกรมพระนครบาล ต่อมาพระบาทสมเด็จพระนั่งเกล้าเจ้าอยู่หัว ทรงพระกรุณาโปรดเกล้าฯ ให้ทรงกำกับกรมท่า และกรมมหาดไทย จนกระทั่งต่อมาได้เป็นผู้สำเร็จราชการแผ่นดิน 
พระเจ้าบรมวงศ์เธอ กรมหมื่นสุรินทรรักษ์สิ้นพระชนม์เมื่อวันอังคาร เดือน 6 ขึ้น 6 ค่ำ ปีขาล โทศก จุลศักราช 1192 ตรงกับวันที่ 27 เมษายน พ.ศ. 2373 สิริพระชันษา 39 ปี ด้วยพระโรคเถาดาน ได้รับพระราชทาน พระโกศทองใหญ่ทรงพระศพ และ พระราชทานเพลิงพระศพ ณ พระเมรุ ท้องสนามหลวง เมื่อวันที่ 2 มีนาคม พ.ศ. 2373
ในวัฒนธรรมสมัยนิยม.
มีนักแสดงผู้รับบท พระเจ้าบรมวงศ์เธอ กรมหมื่นสุรินทรรักษ์ ได้แก่
โรเจอร์ เอสปาโนรา

โรเจอร์ เอสปาโนรา  นักมวยสากลชาวฟิลิปปินส์ เกิดเมื่อ 19 กุมภาพันธ์ พ.ศ. 2519 สถิติการชก 27 ครั้ง ชนะ 16 (น็อค 10) เสมอ 1 แพ้ 10
ประวัติ.
เอสปาโนรา ขึ้นชกมวยสากลครั้งแรกเมื่อ 19 มกราคม พ.ศ. 2535 แพ้น็อค เบนจี้ ดูรัน ยก 3 การชกในช่วงแรกมีทั้งแพ้และชนะ จนกระทั่ง 14 พฤษภาคม พ.ศ. 2537 เอสปาโนราได้มาชิงแชมป์โลกรุ่นมินิฟลายเวท IBFแพ้น็อค รัตนพล ส.วรพิน ยก 6 จากนั้นไปชกชนะน็อค แจ๊ค รัสเซล ยก 9 ที่ออสเตรเลีย จากนั้นมาชกแพ้คะแนน สุรชัย แสงมรกตเมื่อ พ.ศ. 2537 จากนั้น เอสปาโนราได้ไปชิงแชมป์โลกรุ่นฟลายเวท IBO ที่แคนาดาเมื่อ 9 ธันวาคม พ.ศ. 2537 ปรากฏว่าแพ้คะแนน สกอตตี โอลสัน ไม่ได้แชมป์ เอสปาโนรามาประสบความสำเร็จในการการชิงแชมป์เมื่อ 2 พฤษภาคม พ.ศ. 2538 ชนะน็อค โอมิงกุส ซิวาเลตเต ยก 7 ที่อินโดนีเซีย ได้ครองแชมป์เงารุ่นมินิมัมเวท IBF จากนั้น เอสปาโนรามาชิงแชมป์โลกรุ่นฟลายเวท WBF เมื่อ 5 สิงหาคม พ.ศ. 2538 แพ้คะแนน ฟ้าลั่น ศักดิ์กรีรินทร์ จากนั้นมาชิงแชมป์ PABA รุ่นจูเนียร์ฟลายเวท แพ้น็อค พิชิต ช.ศิริวัฒน์ ยก 12 เมื่อ 7 ตุลาคม พ.ศ. 2538 หลังจากนั้น เอสปาโนราขึ้นชกอีกเพียงครั้งเดียว แพ้น็อค รูดี้ อีดาโน่ ยก 6 จากนั้นก็แขวนนวมไป
เปาลิโน บิยาโลโบส

พอลลีโน วิลลาโลโบส (Paulino Villalobos) นักมวยสากลชาวเม็กซิโก เกิดเมื่อ 22 มิถุนายน พ.ศ. 2514 ที่ เวราครูซ ประเทศเม็กซิโก สถิติการชก 66 ครั้ง ชนะ 26 (น็อค 16) เสมอ 2 แพ้ 38
พระเจ้าบรมวงศ์เธอ กรมหมื่นณรงค์หริรักษ์

พระเจ้าบรมวงศ์เธอ กรมหมื่นณรงค์หริรักษ์ (9 กรกฎาคม พ.ศ. 2335 - 13 กันยายน พ.ศ. 2389) มีพระนามเดิมว่า พระองค์เจ้าดวงจักร ประสูติเมื่อวันจันทร์ เดือน 8 แรม 6 ค่ำ ปีชวด จัตวาศก จุลศักราช 1154 ตรงกับวันที่ 9 กรกฎาคม พ.ศ. 2335 เป็นพระราชโอรสพระองค์ที่ 35 ในพระบาทสมเด็จพระพุทธยอดฟ้าจุฬาโลกมหาราช ประสูติแต่เจ้าจอมมารดาปาน และเป็นองค์ต้นราชสกุล ดวงจักร
ปี พ.ศ. 2367 พระบาทสมเด็จพระนั่งเกล้าเจ้าอยู่หัว ทรงพระกรุณาโปรดเกล้าฯ สถาปนาขึ้นเป็น "กรมหมื่นณรงค์หริรักษ์" และโปรดให้กำกับกรมช่างหล่อ 
พระเจ้าบรมวงศ์เธอ กรมหมื่นณรงค์หริรักษ์ สิ้นพระชนม์เมื่อวันอาทิตย์ เดือน 10 แรม 8 ค่ำ ปีมะเมีย อัฐศก จุลศักราช 1208 ตรงกับวันที่ 13 กันยายน พ.ศ. 2389 สิริพระชันษา 54 ปี
เจ้าฟ้ากุณฑล

เจ้าฟ้ากุณฑล หรือ เจ้าฟ้าขวันตง เป็นพระราชธิดาในสมเด็จพระเจ้าอยู่หัวบรมโกศ กับเจ้าฟ้าสังวาลย์ พระองค์เป็นพระเชษฐภคินีร่วมพระชนกชนนีกับเจ้าฟ้ามงกุฎ และเป็นพระขนิษฐาต่างพระมารดาของเจ้าฟ้าธรรมธิเบศไชยเชษฐ์สุริยวงศ์ โดยเจ้าฟ้ากุณฑลทรงพระนิพนธ์ "ดาหลัง" (อิเหนาใหญ่) โดยดัดแปลงจากนิทานอิงพงศาวดารชวา
พระประวัติ.
เจ้าฟ้ากุณฑลเป็นพระราชธิดาในสมเด็จพระเจ้าอยู่หัวบรมโกศ ประสูติแต่เจ้าฟ้าสังวาลย์พระมเหสีฝ่ายซ้าย "คำให้การขุนหลวงวัดประดู่ทรงธรรม" ระบุว่าเจ้าฟ้ากุณฑลมีพระอนุชาและพระขนิษฐาอีกสามพระองค์ได้แก่ เจ้าฟ้าอาภรณ์, เจ้าฟ้ามงกุฎ และเจ้าฟ้าสังคีต ส่วน "บาญชีพระนามเจ้านาย" ที่มีอยู่ใน "คำให้การชาวกรุงเก่า" ระบุว่าเจ้าฟ้ากุณฑลมีพระอนุชาและพระขนิษฐา คือ เจ้าฟ้าอัมพร (คือเจ้าฟ้าอาภรณ์) และเจ้าฟ้าหญิงไม่ทราบพระนาม (คือเจ้าฟ้ามงกุฎ)
เจ้าฟ้ากุณฑลและเจ้าฟ้ามงกุฎมักจะฟังนิทานปรัมปราหรือเรื่องเล่าจากยายยะโว (ยะโวคือคำว่ายาวอหรือยะวาแปลว่าชาวชวา) นางพระกำนัลซึ่งเป็นเชลยจากเมืองปัตตานี ซึ่งยายยะโวได้เล่านิทานอิงพงศาวดารชวาถวายเจ้าฟ้าทั้งสอง เจ้าฟ้ากุณฑลทรงพระนิพนธ์บทละคร "ดาหลัง" หรืออิเหนาใหญ่ ส่วนเจ้าฟ้ามงกุฎทรงพระนิพนธ์บทละคร "อิเหนาเล็ก" มาตั้งแต่นั้น ซึ่งคำชวาและมลายูที่ปรากฏมักลงท้ายด้วยเสียงสูงอันแสดงให้เห็นถึงอิทธิพลจากผู้เล่าที่มีสำเนียงใต้เป็นสำคัญ หลังการเสียกรุงศรีอยุธยาครั้งที่สอง ต้นฉบับของวรรณคดีก็สูญหายไปบางส่วน เจ้าฟ้ากุณฑลและเจ้าฟ้ามงกุฎถูกกวาดต้อนไปยังกรุงอังวะ ในขณะที่ทั้งสองพระองค์นิราศในต่างแดน ก็ทรงเผยแพร่นาฏศิลป์อย่างอยุธยาให้แก่ราชสำนักพม่า และส่งอิทธิพลตกทอดถึงนาฏศิลป์พม่าในยุคปัจจุบัน 
หลังการสถาปนากรุงรัตนโกสินทร์ในรัชกาลพระบาทสมเด็จพระพุทธยอดฟ้าจุฬาโลกมหาราชซึ่งเป็นยุคฟื้นฟูศิลปวัฒนธรรม พระองค์จึงทรงรวบรวมบทละครเรื่อง "ดาหลัง" และ "อิเหนาเล็ก" พระนิพนธ์เดิมของเจ้าฟ้ากุณฑลและเจ้าฟ้ามงกุฎมาเรียบเรียงใหม่ โดยมีเนื้อหาในพระราชนิพนธ์ "อิเหนา" ฉบับรัชกาลที่ 1 ความว่า
ในวัฒนธรรมสมัยนิยม.
ละครโทรทัศน์อิงประวัติศาสตร์เรื่อง "จากเจ้าพระยาสู่อิรวดี" ออกฉายครั้งแรกทางสถานีโทรทัศน์ไทยพีบีเอส มีตัวละครหนึ่งชื่อ "เจ้าฟ้ากุณฑล" รับบทโดยเพ็ญพักตร์ ศิริกุล
พระเจ้าบรมวงศ์เธอ กรมหมื่นศรีสุเทพ

พระเจ้าบรมวงศ์เธอ กรมหมื่นศรีสุเทพ (30 มิถุนายน พ.ศ. 2335 - พ.ศ. 2391) มีพระนามเดิมว่า พระองค์เจ้าดารากร ประสูติเมื่อวันเสาร์ เดือน 8 ขึ้น 12 ค่ำ ปีชวด จัตวาศก จุลศักราช 1154 ตรงกับวันที่ 30 มิถุนายน พ.ศ. 2335 เป็นพระราชโอรสในพระบาทสมเด็จพระพุทธยอดฟ้าจุฬาโลกมหาราช ประสูติแต่เจ้าจอมมารดาเพ็งใหญ่ และเป็นองค์ต้นราชสกุล ดารากร
ในปี พ.ศ. 2367 พระบาทสมเด็จพระนั่งเกล้าเจ้าอยู่หัว ทรงพระกรุณาโปรดเกล้าฯ สถาปนาขึ้นเป็น กรมหมื่นศรีสุเทพ และโปรดให้กำกับกรมช่างสิบหมู่ 
พระเจ้าบรมวงศ์เธอ กรมหมื่นศรีสุเทพ สิ้นพระชนม์เมื่อปีวอก สัมฤทธิศก จุลศักราช 1210 ตรงกับปี พ.ศ. 2391 สิริพระชันษา 56 ปี
โรงเรียนคณะราษฎรบำรุง จังหวัดยะลา

โรงเรียนคณะราษฎรบำรุง จังหวัดยะลา เป็นโรงเรียนประจำจังหวัดยะลา ประเภทสหศึกษา เปิดสอนระดับมัธยมศึกษาปีที่ 1 ถึง มัธยมศึกษาปีที่ 6 สังกัดสำนักงานคณะกรรมการการศึกษาขั้นพื้นฐาน (สพฐ.) กระทรวงการศึกษาธิการ
ประวัติโรงเรียน.
โรงเรียนคณะราษฎรบำรุง จังหวัดยะลา โรงเรียนที่เก่าแก่ที่สุดของจังหวัดยะลา แรกเริ่มโรงเรียนนี้ตั้งอยู่ที่ หมู่ที่ 3 บ้านลิมุดตำบลท่าสาป เมื่อ พ.ศ. 2452 เปิดสอนชั้นประถมศึกษาปีที่ 1 โดยมีอาคารเรียนเป็นอาคารโรงจาก ฝาไม้ไผ่ และขยายชั้นเรียนในปีต่อ ๆ มาจนถึงชั้นประถมศึกษาปีที่ 3 โดยมี รองอำมาตย์ตรี สด สุขหุต เป็นครูใหญ่คนแรก ประมาณ พ.ศ. 2455 พระยาณรงค์ฤทธิ์ศรีประเทศเศษวังษา เจ้าเมืองยะลาในสมัยนั้น ได้มอบเงินจำนวนหนึ่งให้สร้างโรงเรียนใหม่ที่ฝั่งขวาของแม่น้ำปัตตานี ซึ่งเป็นฝั่งเดียวกับที่ตั้งศาลากลาง จังหวัดยะลา ในสมัยนั้น คือ หมู่บ้านสะเตง และย้าย โรงเรียนมาจาก บ้านลิมุด ในปี พ.ศ. 2456 และ ขนานนามโรงเรียนว่า "โรงเรียนณรงค์ฤทธิ์ยะลาราษฎร์บำรุง" และขยายชั้นเรียนเพิ่มขึ้นทุกปี ตั้งแต่ พ.ศ. 2456 ถึง พ.ศ. 2478 จัดสอนเป็น 2 ระดับคือ ระดับประถมศึกษา มีชั้นประถมศึกษาปีที่ 1 ถึง ชั้นประถมศึกษาปีที่ 4 ระดับชั้นมัธยมศึกษามีชั้นมัธยมศึกษาปีที่ 1 ถึง ชั้นมัธยมศึกษาปีที่ 4 
ปี พ.ศ. 2479 โรงเรียนมีชั้นเรียน 8 ชั้น เป็นชั้นประถมศึกษา 4 ชั้น คือชั้นประถมศึกษาปีที่ 1 ถึง ชั้น ประถมศึกษาปีที่ 4 และชั้น มัธยมศึกษา 4 ชั้น คือ ชั้นมัธยมศึกษาปีที 1 ถึงชั้นมัธยมศึกษาปีที่ 4 จำนวนนักเรียนมีมากจนสถานที่เรียนไม่เพียงพอ และคับแคบ เมื่อได้รับงบประมาณแผ่นดิน จำนวน 6,000 บาท และเงินสบทบของ"สาขาสมาคมคณะราษฎร์จังหวัดยะลา" อีก 2,000 บาท จึงมาสร้างโรงเรียนใหม่ที่หมู่บ้านนิบง ตำบลสะเตง อำเภอเมืองยะลา คือ ที่ตั้งโรงเรียนปัจจุบัน สร้างอาคารเรียนถาวรเป็นอาคารไม้ 2 ชั้น มี 6 ห้องเรียน และห้องมุขขนาดใหญ่ใช้เป็นห้องเรียนได้อีก 2 ห้อง สิ้นเงินงบก่อนสร้าง 8,000 บาท แล้วได้ย้ายโรงเรียนมาใน ปี พ.ศ. 2480 ทำพิธีเปิดป้ายชื่อโรงเรียน เมื่อวันที่ 22 มิถุนายน พ.ศ. 2480 ได้เปลี่ยนชื่อโรงเรียนใหม่ว่า "โรงเรียนคณะราษฎรบำรุง " เปิดสอนในระดับมัธยมศึกษาตั้งแต่ชั้นมัธยมปีที่ 1 ถึงชั้นมัธยมศึกษาปีที่ 6 ต่อมาประมาณปี พ.ศ. 2496 กรมวิสามัญศึกษา ได้ประกาศปรับปรุงชื่อโรงเรียนเสียใหม่ทั่วประเทศ เพื่อความเหมาะสม จึงได้เปลี่ยนชื่อเป็น "โรงเรียนคณะราษฎรบำรุง จังหวัดยะลา"
ทำเนียบผู้บริหารโรงเรียน.
นับตั้งแต่ก่อตั้งโรงเรียนจนถึงปัจจุบัน โรงเรียนคณะราษฎรบำรุง จังหวัดยะลา มีผู้บริหารทั้งหมด 28 คน ดังต่อไปนี้
โรงเรียนวิทยาศาสตร์จุฬาภรณราชวิทยาลัย ปทุมธานี

โรงเรียนวิทยาศาสตร์จุฬาภรณราชวิทยาลัย ปทุมธานี ตั้งอยู่ เลขที่ 51 หมู่ 6 ตำบลบ่อเงิน อำเภอลาดหลุมแก้ว จังหวัดปทุมธานี เป็นโรงเรียนที่เน้นการสอนด้านวิทยาศาสตร์ เทคโนโลยีและสิ่งแวดล้อม ประกาศจัดตั้งเมื่อวันที่ 31 กรกฎาคม 2538 โดยเป็นหนึ่งในโรงเรียนที่จัดตั้งขึ้นเพื่อเฉลิมพระเกียรติ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เนื่องในโอกาสพระราชพิธีฉลองพระชนมายุ 3 รอบ พ.ศ. 2536
ความหมายของชื่อโรงเรียน.
รวมคำว่า จุฬาภรณราชวิทยาลัย จึงหมายถึงสถานที่แห่งวิชาความรู้ที่สร้างขึ้นด้วยความระลึกถึงพระกรุณาธิคุณของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี 
ปรัชญาประจำโรงเรียน.
ปญฺา ยตฺถํ วิปสฺสติ
คนย่อมเห็นเนื้อความด้วยปัญญา
หมายความว่า ปัญญาเกิดได้ด้วยเหตุ 3 ประการ ดังนี้
เอกลักษณ์ของโรงเรียน.
เป็นผู้นำด้านนวัตกรรมและโครงงาน บนพื้นฐาน STEM ยกกำลังสอง
อัตลักษณ์ของโรงเรียน.
วิชาการเลิศล้ำ คุณธรรมยอดเยี่ยม เต็มเปี่ยมด้วยทักษะชีวิต
เพลงมาร์ชโรงเรียนวิทยาศาสตร์จุฬาภรณราชวิทยาลัย.
 ราชวิทยาลัยอันใหญ่ยิ่ง งามเพริศพริ้งคุณธรรมเลิศล้ำค่า
ทั้งศาสตร์ศิลปเลิศล้ำทางปัญญา มุ่งศึกษาวิทยาศาสตร์ให้ก้าวไกล
 ชูเชิดเทิดพระเกียรติแห่งเจ้าฟ้า องค์จุฬาภรณพระนามยิ่งใหญ่
เจ้าฟ้านักวิทยาศาสตร์ของชาติไทย ก้องเกริกไกรลือเลื่องกระเดื่องนาม
 สีแสดประเสริฐเจิดจ้าองค์ฟ้าหญิง น้ำเงินมิ่งกษัตริยาฟ้าสยาม
มงคลสถิตอยู่คู่เขตคาม ปรากฏนามจุฬาภรณราชวิทยาลัย
 มุ่งส่งเสริมสร้างสรรค์จรรโลงชาติ สร้างนักวิทยาศาสตร์ให้ยิ่งใหญ์
สร้างเกียรตฺยศชื่อเสียงให้เกรียงไกร นำชาติไทยก้าวหน้าชั่วฟ้าดิน
วันสถาปนาโรงเรียน.
ชาวจุฬาภรณราชวิทยาลัย กำหนดให้วันที่ 4 กรกฎาคม ซึ่งเป็นวันคล้ายวันประสูติของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ของทุกปีเป็นวันคล้ายวันสถาปนาโรงเรียน 
คำขวัญประจำโรงเรียน.
รักศักดิ์ศรี มีคุณธรรม นำวิชาการ สืบสานงานพระราชดำริ 
สีและดอกไม้ประจำโรงเรียน.
สีประจำโรงเรียนคือ สีน้ำเงิน-แสด
ดอกไม้ประจำโรงเรียนคือ ดอกแคแสด
การยกฐานะขึ้นเป็นโรงเรียนวิทยาศาสตร์ภูมิภาค.
เมื่อวันที่ 25 พฤศจิกายน พ.ศ. 2553 คณะรัฐมนตรีได้เห็นชอบ ข้อเสนอของกระทรวงศึกษาธิการ ให้ยกฐานะของโรงเรียนจุฬาภรณราชวิทยาลัย ทั้ง 12 แห่ง ขึ้นเป็นโรงเรียนวิทยาศาสตร์ภูมิภาค เพื่อเพิ่มโอกาสให้กับผู้มีความสามารถพิเศษด้านคณิตศาสตร์และวิทยาศาสตร์ซึ่งมีกระจายอยู่ในทุก ภูมิภาคทั่วประเทศ โดยเน้นการให้โอกาสกับผู้มีความสามารถพิเศษที่ขาดแคลนทุนทรัพย์ในภูมิภาค โดยมีการพัฒนา ปรับปรุง ส่งเสริม ให้โรงเรียนจุฬาภรณราชวิทยาลัยทั้ง 12 แห่ง มีมาตรฐานเทียบเท่าโรงเรียนวิทยาศาสตร์ชั้นนำของโลก
ผู้อำนวยการโรงเรียน.
ดร.สมร ปาโท
แจ็ก ซียาฮายา

แจ็ก ซียาฮายา (Jack Siahaya) นักมวยสากลชาวอินโดนีเซีย สถิติการชก 12 ครั้ง ชนะ 4 (น็อค 1) แพ้ 7 เสมอ 1
ประวัติ.
ซียาฮายาขึ้นชกมวยสากลอาชีพครั้งแรกเมื่อ 10 กันยายน พ.ศ. 2534 ชนะน็อคอาร์เนล บาโรตีโญ ยก 5 ที่อินโดนีเซีย จากนั้นเดินทางมากนอกรอบในประเทศไทยเมื่อ พ.ศ. 2537 แพ้น็อคฉัตรชัย สาสกุล ยก 5 และได้มีโอกาสชิงแชมป์โลก WBA รุ่นจูเนียร์แบนตัมเวท เมื่อ 10 พฤศจิกายน พ.ศ. 2539 แพ้น็อคหยกไท ศิษย์ อ. ยก 2 และได้ชิงแชมป์ PABA รุ่นจูเนียร์แบนตัมเวทเมื่อ 12 มกราคม พ.ศ. 2540 แพ้คะแนนหนึ่งอุบล ศิษย์เลิศชัย และได้ชิงแชมป์ OPBF รุ่นซูเปอร์ฟลายเวทเมื่อ 20 พฤษภาคม พ.ศ. 2543 แพ้น็อคมาซาโทริ โทกูยาม่า ไปแค่ ยกที่ 2 หลังจากนั้น ซาเฮียยาขึ้นชกชนะที่อินโดนีเซีย 2 ครั้ง รวมทั้งชนะคะแนนกุมารทอง ป.ปลื้มกมล ด้วย แต่หลังจากที่ชกแพ้น็อคเปเดอริโต ลอเรนเต ยก 4 เมื่อ 24 พฤษภาคม พ.ศ. 2545 ซียาฮายาก็แขวนนวมไป
ทากาชิ โคชิโมโตะ

ทากาชิ โคชิโมโตะ (; โรมาจิ: "Koshimoto Takashi") นักมวยสากลชาวญี่ปุ่น เกิดเมื่อ 5 มกราคม พ.ศ. 2514 ที่เมืองฟูกูโอกะ ประเทศญี่ปุ่น สถิติการชก 43 ครั้ง ชนะ 39 เสมอ 2 แพ้ 2
กลองชาตรี

กลองชาตรี เป็นกลองสองหน้า มีรูปร่างเหมือนกลองทัดทุกอย่างแต่ขนาดย่อส่วนเปรียบเหมือนแม่กับลูก กลองชาตรีเป็นลูก มีเส้นผ่านศูนย์กลางยาวประมาณ 20 ซม. และสูง 24 ซม.ใช้เป็นคู่เช่นเดียวกัน ใช้ทำหน้าทับในวงปี่พาทย์เครื่องห้า หรือวงปี่พาทย์ชาตรี ประกอบการแสดงละครโนรา ใช้เล่นคู่กับโทนชาตรี
โพรแคริโอต

โพรแคริโอต  เป็นสิ่งมีชีวิตที่ไม่มีออร์แกเนลล์ที่มีเยื่อหุ้มและไม่มีเยื่อหุ้มนิวเคลียสจึงถือว่าไม่มีนิวเคลียส มักเป็นสิ่งมีชีวิตเซลล์เดียว คำว่า "prokaryotes" มาจาก ภาษากรีกโบราณ προ ("pro-)" ก่อน + κάρυον ("karyon)" เมล็ด ซึ่งหมายถึงนิวเคลียส + ปัจจัย "-otos", พหูพจน์ "-otes" ตัวอย่างของเซลล์กลุ่มนี้ได้แก่
มาร์ก วาห์ลเบิร์ก

มาร์ก โรเบิร์ต ไมเคิล วาห์ลเบิร์ก  เกิดเมื่อวันที่ 5 มิถุนายน ค.ศ. 1971 เป็นนักแสดงชายชาวอเมริกัน อดีตนักร้องแร็ป โปรดิวเซอร์ภาพยนตร์และโทรทัศน์ เขาเป็นที่รู้จักครั้งแรกในนาม มาร์กกี้ มาร์ก โด่งดังในช่วงปี 1991 ในฐานะนักร้องเพลงแร็ปร่วมกับวงของเขา มาร์กกี้ มาร์ก แอนด์ เดอะ ฟังกี้ บันช์
ประวัติ.
มาร์ก วาห์ลเบิร์กเกิดในบอสตัน แมสซาชูเซตส์ เป็นน้องคนสุดท้องในพี่น้อง 9 คน เขาเริ่มก้าวสู่วงการบันเทิงในฐานะนักร้องเพลงแร็ป ในชื่อ มาร์กกี้ มาร์ก พี่ของเขาดอนนี เป็นสมาชิกวงนิว คิดส์ ออน เดอะ บล็อก หลังจากนั้นก็ก้าวเข้าสู่วงการแสดงภาพยนตร์ โดยเริ่มแสดงภาพยนตร์เรื่องแรกใน "Renaissance Man" ของเพนนี่ มาร์แชล ตามมาด้วย "The Basketball Diaries" และ "Fear" ที่นำแสดงกับรีส วิทเธอสปูน ซึ่งส่งให้เขาแจ้งเกิดในวงการภาพยนตร์อย่างเต็มตัว และจึงโด่งดังจากภาพยนตร์เรื่อง "Boogie Nights" หลังจากนั้นเขาก็ประกบจอร์จ คลูนี่ย์ ใน "Three Kings" กับ "The Perfect Storm" และ "The Italian Job" ที่แสดงร่วมกับชาร์ลิส โตรน
เขายังได้แสดงใน "We Own The Night" ที่เขาประกบวาคีน ฟินิกซ์และโรเบิร์ต ดูวัลโดยเขาควบตำแหน่งผู้อำนวยการสร้างภาพยนตร์เรื่องนี้ด้วย วาห์ลเบิร์กยังร่วมแสดงใน "The Departed" ของมาร์ติน สกอร์เซซี่ ที่ได้รับการเสนอชื่อเข้าชิงรางวัลออสการ์ สาขา รางวัลนักแสดงสมทบยอดเยี่ยม 
เขานำแสดงใน "Shooter" ภาพยนตร์ของแอนทวน ฟูกัว, แสดงกับ เกร็ก คินเนียร์ ใน "Invincible" ภาพยนตร์ชีวประวัติบุคคลในแวดวงอเมริกันฟุตบอล, และ "Four Brothers" ของจอห์น ซิงเกิ้ลตั้น เขานำแสดงใน "Max Payne" ที่สร้างอ้างอิงจากวิดีโอเกมส์และ Twentieth Century Fox 
วาห์ลเบิร์กยังเป็นผู้อำนวยการผลิตซีรีส์ "Entourage" ทาง HBO ที่ได้ชิงรางวัลลูกโลกทองคำ 3 สาขา, และรางวัลเอ็มมี่ 7 สาขา ทางด้านกิจกรรมเพื่อสังคม เขาก่อตั้ง Mark Wahlberg Youth Foundation เพื่อช่วยเหลือเยาวชนในชุมชนเมืองในปี 2001 ด้วย
ด้านชีวิตส่วนตัว วาห์ลเบิร์กแต่งงานกับแฟนสาวนางแบบของเขาชื่อว่า เรีย เดอรัม เมื่อวันที่ 1 สิงหาคม ค.ศ. 2009 และมีลูกด้วยกัน 4 คน ได้แก่: เอลล่า โรส (เกิดปี 2003), ไมเคิล (เกิดเมื่อปี 2006), เบรนแดน โจเซฟ (เกิดเมื่อปี 2008) และ เกรซ มาร์กาเรต (เกิดเมื่อปี 2010) และพวกเขาอาศัยอยู่ที่เมือง เบเวอร์ลีฮิลส์
ผลงาน.
ผลงานเพลง.
ร่วมกับ Funky Bunch
ร่วมกับ Prince Ital Joe
ไซโทสเกเลตัน

สารโครงร่างของเซลล์ หรือนิยมทับศัพท์เป็น ไซโทสเกเลตอน, ไซโทสเกเลตัน  เป็นเครือข่ายที่ซับซ้อนและมีพลวัต (dynamic) ของฟิลาเมนต์โปรตีนที่เชื่อมต่อกัน อยู่ภายในไซโทพลาซึมของทุกเซลล์ รวมถึงพวกแบคทีเรียและอาร์เคีย ไซโทสเกเลตันนั้นครอบคลุมส่วนต่าง ๆ ของเซลล์จากนิวเคลียสของเซลล์ไปถึงเยื่อหุ้มเซลล์ และประกอบด้วยโปรตีนที่คล้ายคลึงกันในสิ่งมีชีวิตต่าง ๆ ในยูแคริโอต ประกอบด้วยองค์ประกอบหลักสามอย่าง คือ ไมโครฟิลาเมนต์, อินเทอร์มีเดียตฟีลาเมนต์ และไมโครทิวบูล ซึ่งทั้งหมดสามารถเจริญเติบโตหรือถูกตอนสั้นลงได้อย่างรวดเร็ว ตามความต้องการของเซลล์
หน้าที่หลักของไซโทสเกเลตันคือเพื่อให้เซลล์คงรูปและมีความทนทานเชิงกลต่อการเปลี่ยนรูปร่างของเซลล์ แล้วด้วยการร่วมกับเนื้อเยื่อเกี่ยวพันอื่น ๆ ช่วยคงเสถียรภาพให้กับเซลล์ต่าง ๆ ที่ประกอบกันเป็นเนื้อเยื่อ ไซโทสเกเลตันสามารถหดตัวได้ ดังนั้นสามารถเปลี่ยนรูปร่างของเซลล์และสภาพแวดล้อมของเซลล์ ซึ่งทำให้เซลล์สามารถเคลื่อนอพยพ (cell migration) นอกจากนี้ไซโทสเกเลตันยังมีหน้าที่ในวิถีการส่งสัญญาณของเซลล์ (cell signaling), ในกระบวนการนำเข้าสารจากนอกเซลล์ผ่านทางเอนโดไซโทซิส, ในการดึงแยกโครโมโซมระหว่างการแบ่งเซลล์, ในขั้นไซโทคิเนซิสของการแบ่งเซลล์, ในฐานะนั่งร้านในการจัดการกับองค์ประกอบในเซลล์ และในการเคลื่อนย้ายสารภายในเซลล์ (เช่น การเคลื่อนย้ายเวซิเคิล และออร์แกเนลล์ต่าง ๆ ภายในเซลล์) และเป็นแม่แบบในการสร้างผนังเซลล์ นอกไปจากนี้ไซโทสเกเลตันยังสามารถช่วยประกอบสร้างโครงสร้างพิเศษ เช่น แฟลกเจลลา, ซิเลีย, ลาเมลลีโพเดีย และ โพโดโซม โครงสร้าง หน้าที่ และลักษณะพลวัต (dynamic) ของไซโทสเกเลตันนั้นสามารถแตกต่างกันไปตามลักษณะและหน้าที่ของเซลล์ แม่แต่ภายในเซลล์เดียวกัน ไซโทสเกเลตันยังสามารถเปลี่ยนไปตามหน้าที่หรือความเกี่ยวข้องกับโปรตีนอื่นหรือแม้แต่ประวัติในอดีตของโครงข่ายนั้น ๆ
ไซโทสเกเลตันในยูแคริโอต.
เซลล์ยูแคริโอตมีสารไซโทสเกเลตัน (cytoskeletal filaments) อยู่สามชนิด ได้แก่: ไมโครฟีลาเมนต์, ไมโครทิวบูล และอินเทอร์มีเดียตฟีลาเมนต์ ชนิดต่าง ๆ นี้เกิดขึ้นจากการพอลีเมอไรส์ (polymerisation) ของหน่วยย่อยโปรตีนชนิดพิเศษ และมีรูปร่าง ลักษณะ และการกระจายภายในเซลล์ที่ต่างกันไป ไมโครฟีลาเมนต์นั้นเป็นพอลิเมอร์ของโปรตีนแอกติน (actin) และมีเส้นผ่านศูนย์กลาง 7 nm ไมโครทิวบูลนั้นประกอบด้วยทิวบูลิน (tubulin) และมีเส้นผ่านศูนย์กลาง 25 nm ส่วนอินเทอร์มีเดียตฟีลาเมนต์นั้นประกอบด้วยโปรตีนหลายชนิด ขึ้นอยู่กับชนิดของเซลล์ที่พบ โดยทั่วไปแล้วมีเส้นผ่านศูนย์กลาง 8-12 nm
สนธยา ชิตมณี

สนธยา ชิตมณี ชื่อเล่น สน เป็นที่รู้จักในนาม สน The Star เป็นนักร้อง นักแสดง และพิธีกร
ประวัติ.
สนธยา ชิตมณี เกิดวันที่ 7 พฤศจิกายน พ.ศ. 2521 ที่โรงพยาบาลหาดใหญ่ จังหวัดสงขลา เข้าศึกษาระดับประถมที่ โรงเรียนสหศาสตร์วิทยาคาร ระดับมัธยมเรียนที่โรงเรียนหาดใหญ่รัฐประชาสรรค์ และโรงเรียนรัตภูมิวิทยา เข้าสู่วงการบันเทิงด้วยการชนะเลิศการแข่งขันเดอะสตาร์ ค้นฟ้าคว้าดาว ปี 1 พ.ศ. 2547 จากนั้นมีผลงานเพลง อัลบั้ม สนคนคว้าดาว
ด้านผลงานการแสดงมีภาพยนตร์เรื่อง มหาลัยเหมืองแร่, เปิงมาง กลองผีหนังมนุษย์ และ ไชยา และละครอย่าง น้องใหม่ร้ายบริสุทธิ์, หนึ่งมิตรชิดใกล้
หลังจากแสดงภาพยนตร์เรื่อง ไชยา ทำให้สนได้รับรางวัลด้านการแสดงคือ รางวัลสุพรรณหงส์ รางวัลชมรมวิจารณ์บันเทิง และ สตาร์เอนเตอร์เทนเมนต์อวอร์ดส
ตลอดระยะเวลาที่ผ่านมาที่อยู่กับแกรมมี่โกลด์ สนมีอัลบั้มชุดที่ 1 ปี พ.ศ. 2549 ถึง ชุดที่ 3 เรื่องของคนปนกับหมา ปี พ.ศ. 2553 อัลบั้มกับอีก 1 อัลบั้มที่ไม่ได้วางขายคืออัลบั้มชุดที่ 4 
ในวันที่ 26 กันยายน 2561 สนธยาได้หมดสัญญากับแกรมมี่ โกลด์เป็นที่เรียบร้อย หลังเจ้าตัวตัดสินใจไม่ต่อสัญญา และเดินหน้าเป็นนักร้องอิสระเต็มตัว โดยตลอดระยะเวลาที่ผ่านมาที่เธออยู่กับแกรมมี่โกลด์
ผลงานเพลง.
อัลบั้มเดี่ยว.
ซิงเกิ้ล.
ผลงานในนาม โกไข่กับนายสน
จุดยืนทางการเมือง.
ได้เข้าร่วมชุมนุมกับทางพันธมิตรประชาชนเพื่อประชาธิปไตย ทั้งปี พ.ศ. 2549 และปี พ.ศ. 2551 แต่มิได้ขึ้นเวทีแสดงแต่อย่างใด
ชาลี ไตรรัตน์

ชาลี ปอทเจส (เกิด 19 มกราคม พ.ศ. 2536) หรือที่รู้จักในชื่อ ชาลี ไตรรัตน์ ชื่อเล่น แน็ก เป็นนักแสดงและนักร้องลูกเสี้ยวไทย-ฮอลแลนด์ เข้าสู่วงการบันเทิงตั้งแต่ยังเด็ก มีผลงานสร้างชื่อในภาพยนตร์เรื่อง "แฟนฉัน" ที่ทำรายได้สูงสุด 140 ล้านบาทในปี พ.ศ. 2546 และภาพยนตร์เรื่อง "เด็กหอ" สำหรับการแสดงภาพยนตร์เรื่องนี้ เขาได้รับรางวัลตุ๊กตาทอง สาขานักแสดงนำชายยอดเยี่ยม ในปี พ.ศ. 2549
ประวัติ.
ชาลีเป็นบุตรคนเล็กจากทั้งหมดหกคนของอัลเฟรด ปอทเจส กับวราภรณ์ ไตรรัตน์ บิดามีเชื้อสายดัตช์ (ครึ่งไทย-ฮอลแลนด์) ครอบครัวนับถือศาสนาคริสต์ นิกายโรมันคาทอลิก 
ผลงาน.
การแสดง.
ละคร LINE TV.
GGEZ เกรียนเมพเทพศาสตร์
งักจิ้น

งักจิ้น (เสียชีวิต ค.ศ. 218), ชื่อรอง เหวินเชียน เป็นขุนพลที่รับใช้ขุนศึก โจโฉ ในราชวงศ์ฮั่นตะวันออกตอนปลายของจีน เขามีส่วนร่วมในการทัพช่วงแรกของโจโฉ และประสบความสำเร็จในการทัพต่อลิโป้, เล่าปี่, กบฏโพกผ้าเหลืองที่หลงเหลือ และอ้วนเสี้ยวกับพันธมิตรหลายครั้ง เขาได้รับการยกย่องเป็นพิเศษว่าเป็นกองหน้าที่มีความสามารถ แต่ครั้งที่มีชื่อเสียงมากที่สุดคืกการทำหน้าที่เป็นผู้ป้องกันเหอเฝย์จากกองทัพของซุนกวนในยุทธการที่หับป๋าเมื่อ ค.ศ. 214–215
ตันซิ่ว ผู้เขียน"จดหมายเหตุสามก๊ก" จัดให้งักจิ้นเป็นหนึ่งในห้าทหารเสือแห่งวุยก๊ก ร่วมกับอิกิ๋ม, เตียวคับ, เตียวเลี้ยว และซิหลง
ชีวิตช่วงต้น.
งักจิ้นเกิดที่หยางผิงจฺวิ้น  ซึ่งปัจจุบันคือเทศมณฑลชิงเฟิง มณฑลเหอหนาน ในราชวงศ์ฮั่นตะวันออกตอนปลาย งักจิ้นเป็นคนรูปร่างเตี้ยและตัวเล็ก แต่จิตใจห้าวหาญ เก่งกาจในเชิงยุทธ์ เมื่อเขาเข้ารับใช้ขุนศึก โจโฉ ในตอนแรก เขาได้รับการแต่งตั้งเป็นเสมียนที่ทำหน้าที่บริหารงานในค่าย
ประมาณต้น ค.ศ. 190 เมื่อโจโฉเรียกกองทัพให้เข้าร่วมศึกต่อขุนศึก ตั๋งโต๊ะ ที่ควบคุมรัฐบาลกลางฮั่น งักจิ้นได้รับภารกิจเกณฑ์ทหารเข้าค่ายของโจโฉ ซึ่งเขานำคนจากบ้านเกิดของเขาเข้ากองทัพ 1,000 คน ทำให้เขาได้รับการทดสอบเป็น ซือหม่า  และ เซี่ยนเจิ้นตูเว่ย์ 
ประวัติ.
รายละเอียดการดำเนินชีวิตของงักจิ้นในตอนต้นของวรรณกรรมสามก๊ก ไม่ปรากฏหลักฐานแน่นอน มีการกล่าวถึงในตอนได้เข้าร่วมกับกองทัพของโจโฉในตำแหน่งนายทหารชั้นผู้น้อย โดยได้รับมอบหมายให้กลับไปรวบรวมผู้คนจำนวนมากที่บ้านเกิด เพื่อให้เข้าร่วมกับกองทัพในการทำศึกสงคราม งักจิ้นสามารถเกณฑ์ผู้คนจำนวนมากกว่าพันคนในการเข้าร่วมกับกองทัพ จึงได้รับความดีความชอบจากโจโฉด้วยการเลื่อนขั้นจากนายทหารชั้นผู้น้อย เป็นนายทหารระดับนายพัน ภายหลังงักจิ้นได้ช่วยทำศึกออกรบร่วมกับโจโฉหลายต่อหลายครั้ง จนได้เลื่อนยศเป็นเจ๋อชงเจียงจวิน หรือ นายทหารระดับนายพล
เสียชีวิต.
งักจิ้นเสียชีวิตใน ค.ศ. 218 แต่บันทึกประวัติศาสตร์ไม่ได้บันทึกสาเหตุการเสียชีวิต เขาได้รับตำแหน่งหลังเสียชีวิตเป็น "เวย์โหว"
ธารา ศรีอนุรักษ์

ธารา ศรีอนุรักษ์ (11 พฤศจิกายน พ.ศ. 2518 - ปัจจุบัน) นักเขียนเรื่องสั้นชาวนครศรีธรรมราช เจ้าของนามปากกา ธาร ธรรมโฆษณ์
ประวัติ.
ธารา ศรีอนุรักษ์ เกิดในปี พ.ศ. 2518 เป็นคนตำบลร่อนพิบูลย์ อำเภอร่อนพิบูลย์ จังหวัดนครศรีธรรมราชโดยกำเนิด หลังจากศึกษาจนจบชั้นประถมศึกษาจากโรงเรียนวัดเขาน้อยจังหวัดนครศรีธรรมราชแล้ว จึงได้บรรพชาเป็นสามเณรที่วัดเทพนมเชือด อำเภอร่อนพิบูลย์ จังหวัดนครศรีธรรมราช โดยได้ศึกษาทางธรรมจนจบนักธรรมชั้นเอก ในสำนักเรียนวัดธรรมโฆษณ์ จังหวัดสงขลา หลังจากนั้นจึงได้ย้ายเข้ามาศึกษาต่อที่กรุงเทพมหานคร ในสำนักวัดสุทัศนเทพวราราม และสอบไล่ได้เปรียญธรรม 4 ประโยคในสำนักวัดสุทัศนเทพวรารามในปี พ.ศ. 2538 
หลังจากเรียนจบชั้นมัธยมศึกษาตอนปลายที่โรงเรียนบาลีเตรียมอุดมศึกษา มหาวิทยาลัยมหาจุฬาลงกรณราชวิทยาลัย ในปี พ.ศ. 2539 แล้ว จึงได้เข้าศึกษาต่อใน คณะครุศาสตร์ (เอกภาษาไทย) มหาวิทยาลัยมหาจุฬาลงกรณราชวิทยาลัย หลังจากจบการศึกษา (พ.ศ. 2545) จึงได้ลาสิกขาบท ในปี พ.ศ. 2547 และได้ทำงานเป็นครูอยู่ที่โรงเรียนวัดธรรมจริยาภิรมย์ตั้งแต่ปี พ.ศ. 2548 จนถึงปี พ.ศ. 2550 จึงได้ลาออกมาทำงานเป็นนักเขียนอิสระจนถึงปัจจุบัน
ผลงาน.
รวมบทกวี 
รวมเรื่องสั้น 
วรรณกรรมเยาวชน
เคโรโระ (ตัวละคร)

สิบโทเคโรโระ (; โรมาจิ: "ケロロ"; : Keroro) เป็นตัวละครในหนังสือการ์ตูนและภาพยนตร์การ์ตูนในเรื่องเคโรโระ ขบวนการอ๊บอ๊บป่วนโลก ให้เสียงภาษาญี่ปุ่นโดยคุมิโกะ วะตะนะเบะ เดิมให้เสียงภาษาไทยโดยอรุณี นันทิวาส ปัจจุบันให้เสียงภาษาไทยโดยขนิษฐา ปราณีตพลกรัง
ข้อมูลตัวละคร.
เคโรโระเป็นหัวหน้าหน่วยจู่โจมพิเศษสังกัดการรุกรานจักรวาลระดับสิบโท มาจากหมู่ดาวแกรมม่าดาวเคราะห์ลำดับที่ 58 ดาวเคโรนมาโลกนี้เพื่อยึดครอง แต่กลับถูกพี่น้องฮินาตะจับตัวมาเป็นคนรับใช้ให้ทำงานบ้านซะนี่เคโรโระเกิดวันที่ 9 ธันวาคม ส่วนสูง 75 ซม.น้ำหนัก 5.5 กิโลกรัม มีร่างกายสีเขียวบนหัว และหน้าท้องมีสัญลักษณ์เป็นรูปดาวห้าแฉก บนหัวสีแดง มีหมวกสีเหลือง ชอบกินอิคินาริดังโงะมาก และมีอาวุธคือเคโระบอล ซึ่งทำลายทุกสิ่งทุกอย่างได้เลย แต่ดันถูกยึดไปซะนี่ ชอบทำอะไรไร้สาระเช่นต่อโมเดลกันพลา (โมเดลกันดั้ม) และดูหนังการ์ตูนเรื่องกัปตันเกโรโระ และยังได้สร้างฐานบัญชาการอยู่ที่ใต้ดินบ้านฮินาตะอีกด้วย เวลาสั่งการไม่เคยมีครั้งไหนได้เรื่อง ลูกน้องจึงไม่ค่อยฟังคำสั่งของเขา และนอกจากนั้นเคโรโระยังเรียกทุกคนว่าท่านนำหน้า ยกเว้นลูกน้องตนเอง และเสียงของเคโรโระคือ เคโระเคโระเคโระเคโระ
ความสัมพันธ์.
ความสัมพันธ์กับครอบครัวฮินาตะ.
สิบโทเคโรโระมีความสัมพันธ์กับครอบครัวฮินาตะ คือครอบครัวฮินาตะได้รับเคโรโระมาให้อยู่ที่บ้าน แต่ต้องทำงานบ้านทดแทนเป็นคนรับใช้ของบ้าน บ้านฮินาตะเป็นบ้านหลังไม่ใหญ่นัก เคโรโระจะคอยดูแลบ้านให้กับครอบครัวฮินาตะซึ่งจะมี ฮินาตะ อากิซึ่งเป็นคุณแม่ ฮินาตะ นัทสึมิ และ ฮินาตะ ฟูยูกิและเวลาถึงสิ้นเดือนเคโรโระก็จะได้รับเงินเดือนจากครอบครัวฮินาตะเป็นจำนวนหนึ่ง ซึ่งให้เดือนละ 3,000 เยนโดยเคโรโระจะเอาไปซื้อกันพลา ซึ่งทำให้ ฮินาตะ นัทสึมิ ไม่พอใจกับการที่เอาเงินไปซื้อของไร้สาระ แต่ฮินาตะ อากิที่รับเคโรโระมาไว้เพื่อว่าจะเป็นต้นแบบ เกี่ยวกับการออกแบบการ์ตูนเรื่องใหม่ เพราะอากิทำงานเป็นบรรณาธิการการ์ตูน
ความสัมพันธ์กับฮินาตะ ฟูยูกิ.
สิบโทเคโรโระมีความสัมพันธ์กับฟูยูกิ คือเวลาที่เคโรโระโดนลูกน้องทิ้งฟูยูกิจะมาให้กำลังใจ และเป็นคนที่สนิทกับเคโรโระมากที่สุดในบ้านฮินาตะ เคโรโระจะคอยจ้องที่จะยึดครองบ้านฮินาตะ แต่ด้วยความที่ฟูยูกิมีความอ่อนโยนกับเคโรโระ จึงทำให้เคโรโระยังไม่อยากที่จะลงมือยึดครอง แต่บางครั้งฟูยูกิก็เผลอไปช่วยเคโรโระในทางที่ผิด เพราะกลัวเคโรโระจะยึดครองบ้านหลังนี้ จึงต้องยอม และฟูยูกิยังสนใจในตัวของสิบโทเคโรโระมาก เพราะฟูยูกิสนใจในเรื่องเกี่ยวกับเรื่องลึกลับ ซึ่งเคโรโระก็เป็นหนึ่งในนั้นด้วยเหมือนกัน และเวลาที่เคโรโระจะทำอะไรฟูยูกิก็ไม่ห้าม กลับยุยงส่งเสริมให้เคโรโระทำอีกด้วย เพราะด้วยความที่อยากเห็นสิ่งของที่เกี่ยวกับพวกมนุษย์ต่างดาว จึงต้องยอมให้เคโรโระทำโดยไม่บอกคนอื่นรู้ ฟูยูกิสนิทกับเคโรโระมากเลยทีเดียว
ความสัมพันธ์กับฮินาตะ อากิ.
สิบโทเคโรโระมีความสัมพันธ์กับฮินาตะ อากิคืออากิได้รับเคโรโระมาไว้ที่บ้าน โดยไม่ไปแจ้งตำรวจเพราะอากิเป็นบรรณาธิการการ์ตูนฉบับรายเดือน อากิมีความอ่อนโยนกับเคโรโระมาก ไม่ว่าเคโรโระจะทำอะไรอากิก็จะส่งเสริมให้เคโรโระทำ เวลาสิบโทเคโรโระวางแผนอะไร จะไม่ไปทำร้าย ฮินาตะ อากิ เลยเพราะอากิมีบุญคุณที่ให้ที่พักพิงสำหรับสิบโทเคโรโระ
ความสัมพันธ์กับลูกน้อง.
เคโรโระไม่ค่อยมีความสัมพันธ์แบบหัวหน้ากับลูกน้อง แต่จะมีความสัมพันธ์แบบเพื่อนซะมากกว่า โดยเฉพาะกับสิบตรีกีโรโระซึ่งเป็นเพื่อนกันตั้งแต่สมัยเด็กกิโรโระจะไม่ฟังเคโรโระสั่งการอะไรเลย(เพราะเป็นเรื่องไร้สาระทั้งนั้น)และไม่เคยเชื่อฟังเลยซักครั้ง แต่บางครั้งลูกน้องก็ต้องจำเป็นต้องทำตามที่เคโรโระพูด เพราะจะต้องการยึดครองโลก
ทามามะ

พลทหารทามามะ เป็นตัวละครในการ์ตูนเรื่องเคโรโระ ขบวนการอ๊บอ๊บป่วนโลก 
ประวัติ.
ทามามะ เป็นลูกน้องของเคโรโระคนหนึ่งระดับพลทหารทามามะสีร่างกายสีน้ำเงินครามปนดำมาจากหมู่ดาวแกรมม่าดาวเคราะห์ลำดับที่ 58 ดาวเคโรนมีสัญลักษณ์เป็นรูปธงหงายขึ้นมีเส้นแบ่งตรงกลางข้างหนึ่งสีเขียวอีกข้างสีเหลืองหรือจะมองเป็นรูปหัวใจแบบเหลี่ยมๆที่แบ่งครึ่ง 2 สี(ป้ายสัญลักษณ์มือใหม่ติดรถ)มีหมวกสีเหลือง รักเคโรโระมากกว่าการยึดครองโลก นอกจากนั้นยังชอบกินขนมและของหวานอีกด้วย
ความสัมพันธ์.
ความสัมพันธ์กับสิบโทเคโรโระ.
ทามามะมีความสัมพันธ์กับเคโรโระ คือทามามะจะรักเคโรโระจากก้นบึ้งของหัวใจ เวลามีคนมาเข้าใกล้สิบโทเคโรโระทามามะจะทำลายคนคนนั้นซะโดยเฉพาะเวลาที่แองโกล มัวร์ ใกล้ชิดสนิทสนมกับเคโรโระทามามะจะเกิดอาการหึงหวงเป็นอย่างมากและจะเข้าไปขัดจังหวะทุกที(ต้องเรียกว่าอิจฉาริษยาซะมากกว่า)แต่เคโรโระคิดว่าทามามะเป็นเพียงแค่ลูกน้องเท่านั้น แต่ทามามะก็ไม่ได้ว่าอะไรเพราะนับถือเคโรโระมากซะจนสติแตกจนเคโรโระโดนลูกหลง แต่บางครั้งเคโรโระสั่งการทามามะก็จะไม่เข้าร่วมแผนการเลย เพราะถึงจะรักเคโรโระมากแค่ไหนแต่แผนการไม่ได้เรื่องของเคโรโระทามามะก็ไม่เห็นด้วยเลยแม้แต่น้อย
ความสัมพันธ์กับนิชิซาว่า โมโมกะ.
ทามามะมีความสัมพันธ์กับโมโมกะคือตอนทามามะที่มายังโลกครั้งแรกแล้วกระจายไปตามที่ต่าง ๆ แล้วไปนอนอยู่ใต้ต้นไม้โมโมกะไปเจอเข้าก็เก็บมาให้ที่พักพิงแก่ทามามะโดยไม่ไปแจ้งตำรวจและทามามะก็ดีกับโมโมกะมากแต่เวลาทามามะเรียกโมโมกะจะไม่เรียกว่าโมโมกะแต่จะเรียกโมมจจิเป็นชื่อเล่นของโมโมกะแต่เวลาที่โมโมกะจะสารภาพรักกับฟูยูกิก็ถูกพวกทามามะขัดจังหวะซะนี่เป็นบางครั้งที่โมโมกะจะอัดทามามะจนไม่เหลือสภาพเลยทีเดียวและโมโมกะเก็บทามามะมาไว้ที่คฤหาสน์ก็ไม่ใช่เพราะอะไรอาจเป็นเพราะความสงสารที่เล็กน้อยแต่จริงๆแล้วกะจะเอาทามามะมาเพื่อทำให้ตนเองได้ใกล้ชิดกับฟุยูกิฮินาตะ ฟุยูกิมากขึ้นซึ่งเพราะว่าฟุยูกิชอบเรื่องลึกลับมากเลยจะทำให้ฟุยูกิหันมาสนใจเพราะทามามะก็เป็นหนึ่งในเรื่องลึกลับ(เพราะเป็นมนุษย์ต่างดาวนั่นเอง) แต่โมโมะกะก็รักทามามะมากเวลาที่ทามามะอยากได้อะไรก็จะหามาให้ทุกอย่าง เช่น
ตอนที่ทามาม่ะสอนเด็กคนหนึ่งเล่นฟุตบอลแต่ดันใช้ท่าไม้ตายทามาม่ะแอคแทคจนบอลแตกทำให้ทามาม่ะรอวันที่เด็กคนนั้นกลับมาเอาบอลคืนจนโดโรโระช่วยพาไป
ความสัมพันธ์กับเพื่อน ๆ.
ทามามะมีความสัมพันธ์กับเพื่อน ๆ คือบางครั้งจะมีความสัมพันธ์กับพวกนัทสึมิ ฟูยูกิ อากิ โคยูกิทามามะมีศัตรูคือแองโกล มัวร์เวลาที่มัวร์เข้าใกล้สิบโท ทามามะก็จะหึงแตกและบ้าคลั่งทันทีแต่มัวร์ก็ไม่ได้คิดอะไรกับทามามะอย่างเลวร้ายเลยแม้แต่น้อยแต่ทามามะทำทุกอย่างเพื่อให้มัวร์ออกห่างจากสิบโทแต่ก็ไม่สำเร็จทุกครั้งทามามะจึงต้องพยายามต่อไปแต่ความสัมพันธ์กับครอบครัวฮินาตะมีบ้างเวลาที่นัทสึมิเชิญเข้าบ้านก็ทำตัวดี เป็นที่รักของทุกคน(เฉพาะสถานการณ์)
ความสัมพันธ์กับรุ่นพี่.
ทามามะไม่ค่อยมีความสัมพันธ์กับรุ่นพี่ เช่น สิบเอกคุรูรุ สิบจัตวาโดโรโระ เพราะทามามะนับถือรุ่นพี่เป็นหัวหน้าจึงไม่ค่อยมีความสัมพันธ์เท่าไหร่แต่กับสิบโทมีมากซะยิ่งกว่าสิ่งอื่นใด แต่ถ้าเป็นความสนิทกับรุ่นพี่โดยยกเว้นเคโรโระแล้วจะไปสนิทกับกีโรโระมากกว่า แต่ทามามะก็คอยช่วยรุ่นพี่เฉพาะเวลาที่ต่อสู้กับศัตรูที่เก่ง ๆ ด้วยเหตุนี้ทามามะจึงไม่ค่อยมีความสัมพันธ์กับรุ่นพี่แต่จะคิดว่ารุ่นพี่เป็นหัวหน้าเป็นคนที่ใหญ่กว่าเราเพราะในทีมเคโรโระทามามะเป็นพลทหารซึ่งถือว่าระดับชั้นเล็กที่สุด
ดับเบิลยูดับเบิลยูอี รอว์

ดับเบิลยูดับเบิลยูอี รอว์ เครื่องหมายการค้า WWE RAW เป็นรายการโทรทัศน์ที่เกี่ยวกับมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) โดยออกอากาศทุกวันจันทร์ และเป็นรายการโทรทัศน์หลักของค่าย Raw อีกทั้งยังเป็นรายการโทรทัศน์รายสัปดาห์ที่ออกอากาศยาวนานที่สุดของ WWE ในปัจจุบันเป็นหนึ่งในสี่ค่ายหลักของ WWE โดยมีค่ายอื่นคือ สแมคดาวน์ ไลว์ฟ, ทูโอไฟว์ ไลว์ฟ และ เอ็นเอ็กซ์ที
ปัจจุบันออกอากาศในรูปแบบรายการสด ทางช่อง USA Network (และนำเทปบันทึกภาพมาฉายซ้ำทางช่อง mun2, และวันอาทิตย์ทางช่อง Telemundo (ในรูปแบบภาษาสเปน) ในประเทศสหรัฐอเมริกา และประเทศสหราชอาณาจักร และสาธารณรัฐไอร์แลนด์ ทางช่อง Sky Sports 3)
สำหรับในประเทศไทยจะถ่ายทอดสดเช้าวันอังคารหรือวันจันทร์ที่อเมริกาเวลาถ่ายทอดสด 08:00-11:00
ทาง Netflix
ประวัติ.
USA Network.
ศึกรอว์เป็นรายการโทรทัศน์หลักที่ออกอากาศครั้งแรกเมื่อ 11 มกราคม ค.ศ. 1993 เป็นตอนที่ 1 ณ.ห้องแกรนด์ บอลล์รูม ที่แมนแฮตตัน เซ็นเตอร์ สตูดิโอในนครนิวยอร์ก โดยแทนรายการ Prime Time Wrestling ที่ได้ออกอากาศมากว่า 8 ปี รายการรอว์ดั้งเดิมนั้นมีความยาว 60 นาที และออกอากาศสดในแต่ละสัปดาห์ โดยรวมกันของสถานที่ปล้ำที่ใกล้ชิด ซึ่งนับเป็นความประสบความสำเร็จที่ปรับตัวดีขึ้น อย่างไรก็ตามตารางการถ่ายทอดสดทุกสัปดาห์นับเป็นท่อระบายทางการเงินของ WWF 
รูปแบบถาวรสามชั่วโมง.
ในวันที่ 23 กรกฎาคม ค.ศ. 2012 ทาง WWE ได้จัดรายการเป็นตอนพิเศษเป็นการเฉลิมฉลองครบรอบออกอากาศ 1,000 ตอน โดยจัดในที่เซนหลุยส์ รัฐมิสซูรี ซึ่งก็เริ่มรูปแบบสามชั่วโมงถาวรและตัดคำว่า "Supershow" ซึ่งเป็นส่วนหนึ่งมาจากชื่อรายการ กับการแชทสดโดยเฉพาะ Charlie Sheen ใน Skype ต่อมาในวันที่ 14 มกราคม ค.ศ. 2013 ได้เฉลิมฉลองครบรอบ 20 ปีของรายการรอว์
การผลิตรายการ.
ปัจจุบันเพลงชุดรูปแบบสำหรับค่าย Raw คือ"The Night" ร้องโดย CFO$ ซึ่งเริ่มใช้ตั้งแต่ รอว์ 1000 ก่อนนี้เพลงของชุดรูปแบบสำหรับค่าย Raw คือ "Burn it to the ground" โดย Nickelback ซึ่งได้ถูกนำมาใช้ตั้งแต่ 16 พฤศจิกายน 2009
ตั้งแต่วันที่ 10 มีนาคม ค.ศ. 1997 การออกอากาศของ Raw ถูกแบ่งออกเป็น 2 ชั่วโมงและให้ชื่อชั่วโมงเพื่อการจัดอันดับโทรทัศน์กับชั่วโมงแรกจะถูกเรียกว่า RAW is War และ ชั่วโมงที่สองเป็น War Zone และใช้ชื่อนี้มาจนถึงวันที่ 17 กันยายน ค.ศ. 2001 ด้วยผลพวงจากเหตุการณ์วินาศกรรม 11 กันยายน พ.ศ. 2544 จึงได้ทำการได้ตัดเหลือแค่ชื่อ RAW
ในวันที่ 7 มกราคม ปี ค.ศ. 2008 WWE ได้ประกาศว่าทุกค่าย (Raw, SmackDown และ ECW) จะมีการถ่ายทอดในระบบ HD ชื่อรหัส "WWE HD" เริ่มต้นตั้งแต่วันที่ 21 มกราคม ปี ค.ศ. 2008 WWE ลงทุนประมาณ 20,000,000 $ ในการบันทึกใหม่และอุปกรณ์การออกอากาศไปยังเตรียมความพร้อมสำหรับการย้ายเช่นเดียวกับการใช้ดอกไม้ไฟ และไฟ โดยรูปแบบของเวทีนั้นใช้ร่วมกันโดยทุกค่าย ขั้นตอนได้ถูกเปลี่ยนแปลงตั้งแต่ 2008 แต่ส่วนมากของเวทีเหมือนเดิม.
ไอ ชิโนซากิ

ไอ ชิโนซากิ (; โรมาจิ: "Shinozaki Ai") เกิดในวันที่ 26 กุมภาพันธ์ ปี พ.ศ. 2535 ในประเทศญี่ปุ่น เป็นดาราไอดอล ชาวญี่ปุ่น
ประวัติ.
แจ้งเกิดจากการเป็นดาราไอดอล U-15 มีผลงานทั้งการ ถ่ายแบบหนังสือ และถ่ายแบบ VDO.
พระอัคนี

พระอัคนี (สันสกฤต: อคฺนิ, อัคนิ अग्नि) เป็นเทพเจ้าในศาสนาฮินดู โดยเป็นเทพแห่งไฟ และเป็นเทพโลกบาลประจำทิศตะวันออกเฉียงใต้ (อาคเนย์)
พระอัคนีมี ๓ พระรูปทรงได้แก่ อัคนี วิทยุต (สายฟ้า) และดวงอาทิตย์และเป็นพระสวามีของนางสวาหาเทพธิดา 
ตามตำนานเล่าว่า พระอัคนี เป็นบุตรของพระกัศยปเทพบิดร กับพระแม่อทิติ แต่จากตามที่ค้นพบหลักฐานเก่าที่สุดคือในสมัยพระเวท มีคัมภีร์กล่าวว่า พระอัคนีเป็นบุตรของพระภูเทวี มีพระบิดาชื่อว่า พระทยาอุส ซึ่งเป็นผู้ครองชั้นฟ้าเก่าที่สุดของศาสนาพราหมณ์ ในวิษณุปุราณะ กล่าวว่า พระอัคนีเป็นบุตรของพระพรหม บางทีก็ว่าเป็นองค์เดียวกับพระพฤหัสบดี ในยุคพระเวทได้รับการยกย่องให้เป็นหนึ่งในสามเทพสูงสุด อันได้แก่ พระอัคนี เทพแห่งไฟ พระอินทร์ เทพแห่งสายฟ้า และพระอาทิตย์ เทพแห่งแสงสว่าง นอกจากนี้ พระอัคนี ยังเป็นผู้สื่อสารระหว่างเทพกับมนุษย์ โดยนำเครื่องบูชายัญและคำขอไปยังเทพ ผ่านการเผาไหม้ของไฟ และนำสารจากเทพมาสู่มนุษย์ ในมหาภารตะ พระอัคนีได้อวตารเป็นธฤษฏัทยุมนะ ประธานเสนาบดีแห่งกองทัพปาณฑพ ในสงครามทุ่งกุรุเกษตร
เมื่อเทียบกับความเชื่อทางตะวันตกแล้ว พระอัคนีเทียบได้กับ โพรมีเทียส ตามเทพปกรณัมกรีก
ลักษณะของพระอัคนี.
ในคติไทย พระอัคนี เป็นเทพบุรุษกายสีแดง มี ๒ กร ทรงหอกเป็นอาวุธ สวมมงกุฎน้ำเต้ายอดเพลิง ทรงระมาดหรือแรดเป็นพาหนะ ในคติฮินดู พระอัคนีมีกายสีแดงเพลิง รูปร่างกำยำ ไว้หนวดเครา ผมยาว นัยน์ตาสีแดง สวมสร้อยประคำและพวงมาลัยผลไม้ คล้องสังวาลย์ ทรงเครื่องประดับด้วยทอง สวมอาภรณ์สีแดงและสีม่วง มี ๒ กรบ้าง ๔ กรบ้าง ๗ กรบ้าง,มี ๑ เศียรบ้าง ๒ เศียรบ้าง ๓ เศียรบ้าง มี ๒ พระบาทบ้าง ๓ พระบาทบ้าง ในแต่ล่ะพระเศียรของพระองค์ทรงมี ๗ พระชิวหาซึ่งลุกเป็นไฟซึ่งพระองค์ทรงใช้เลียเนย (ขีระ) ที่นำมาถวายให้ พระอัคนีมีพาหนะเป็นแกะตัวผู้ หรือ แพะ หรือราชรถอัคนีสีทองที่ลากเทียมโดยม้าอัคนีสีแดง อาวุธของพระองค์คือ ขวาน คบไฟ สายลูกประคำ หอกอัคนี ดาบ พัด ดอกบัว ฯลฯ พระอัคนี ยังมีนามอื่นๆอีก อาทิ เช่น พระเพลิง,พระอนละ,พระวาหนิ,พระอภิมาณี,พระวีติโหตระ,พระชิวลนะ,พระธูมรเกตุ,พระสวาหาปรียะ,พระชวาละ,พระมหาชวาละ,พระตาปะ,พระเตชะ,พระเมษวาหนะ,พระสัปตพาหุ ฯลฯ
มามิโกะ โนโตะ

มามิโกะ โนโตะ (; โรมาจิ: "Noto Mamiko") เป็นนักพากย์หญิงชาวญี่ปุ่น เกิดเมื่อวันที่ 6 กุมภาพันธ์ พ.ศ. 2523 ที่เมืองคานาซาวะ จังหวัดอิชิกาวะ ประเทศญี่ปุ่น จบการศึกษาจากโรงเรียนมัธยมปลายฮาคุริคุกาคุเอ็น ปัจจุบันสังกัดค่ายออฟฟิศโอซาวะ ผลงานการพากย์ที่โดดเด่น ได้แก่ มิยาซากิ โนโดกะ จากเรื่องคุณครูจอมเวท เนกิมะ!, แองโกล มัวร์ จากเรื่องเคโรโระ ขบวนการอ๊บอ๊บป่วนโลก, สึคาโมโตะ ยาคุโมะ จากเรื่องสกูลรัมเบิ้ล สูตรรักฉบับนักเรียน, เอ็นมะ ไอ จากเรื่องสัญญามรณะ ธิดาอเวจี, อิจิโนเซะ โคโตมิ จากเรื่องแคลนนาด เป็นต้น
ผลงาน.
ตัวหนา คือบทที่เป็นตัวเอก หรือตัวเด่นของเรื่อง
นพเคราะห์

เคราะห์ (ภาษาสันสกฤต: ग्रह, gráha "คระ-หะ" ซึ่งหมายความว่า ฉกฉวย, จับ, คว้า, ยึด) คือสิ่งที่มีอำนาจในจักรวาลของพระภูมิเทวี (โลก)
นพเคราะห์ (ภาษาสันสกฤต: नवग्रह, gráha "นะ-วะ-คระ-หะ") หมายความว่า 9 ภูมิ, 9 ขอบเขต, 9 โลก, 9 ดาวเคราะห์
โฆเซ เด ซาน มาร์ติน

โฆเซ ฟรันซิสโก เด ซาน มาร์ติน มาตอร์รัส หรือ โฆเซ เด ซาน มาร์ติน  (25 กุมภาพันธ์ พ.ศ. 2321 - 17 สิงหาคม พ.ศ. 2393) เป็นนายพลชาวอาร์เจนตินาผู้ซึ่งเป็นผู้นำในการประกาศเอกราชอเมริกาใต้ตอนล่าง (อาร์เจนตินา, ชิลี, และเปรู) จากประเทศสเปน
ประวัติ.
ชีวิตวัยเด็ก.
โฆเซ เด ซาน มาร์ตินเป็นบุตรคนที่ 5 และคนสุดท้องของฆวน เด ซาน มาร์ติน และเกรกอเรีย มาร์ตอร์รัส เดล เซอร์ เกิดที่เมืองยาเปยู จังหวัดคอร์เรียนเตส ซึ่งอยู่ทางภาคตะวันออกเฉียงเหนือของอาร์เจนตินาในปัจจุบัน มีการโต้เถียงกันเกี่ยวกับปีเกิดที่แท้จริงของเขา เช่นเดียวกับการเข้าพิธีศีลล้างบาปที่ไม่มีบันทึกไว้ ต่อมาเอกสารอื่น เช่น หนังสือเดินทาง, บันทึกการแต่งงาน, และบันทึกการเป็นทหาร บ่งชี้ว่าปีเกิดของซาน มาร์ตินนั้นอยู่ระหว่างปี ค.ศ. 1777-1778 เมื่อซาน มาร์ตินอายุได้ 3-4 ปี ครอบครัวของเขาย้ายไปยังบัวโนสไอเรส 
ในปี ค.ศ. 1783 ฆวน พ่อของเขาได้รับคำขอให้ย้ายไปสเปน ครอบครัวของซาน มาร์ตินได้ตั้งถิ่นฐานที่เมืองมาดริด แต่ฆวนไม่ได้รับการเลื่อนขั้นจึงได้ย้ายไปยังเมืองมาลากา ต่อมาในปี ค.ศ.1785 ซาน มาร์ตินได้เข้ารับการศึกษาในโรงเรียนในมาลากา และ เข้าเป็นนักเรียนนายร้อยในหน่วยทหารราบเมอร์เชียน เมื่ออายุได้ 11 ปี
สงครามประกาศเอกราชลาตินอเมริกา.
ในปี ค.ศ. 1811 เขาได้ออกจากกองทัพสเปนและลงเรือ จอร์จ แคนนิง จากประเทศอังกฤษกลับไปยังกรุงบัวโนสไอเรสซึ่งเป็นที่ที่เขาเติบโต และเดินทางถึงในวันที่ 9 มีนาคม ค.ศ. 1812 พร้อมกับเพื่อนของเขา ไม่นานหลังจากนั้น ซาน มาร์ตินได้ก่อตั้งกรมทหารกรานาเดโรสขึ้น ต่อมาในวันที่ 19 มกราคม ค.ศ. 1817 ซาน มาร์ตินได้นำกองทัพแอนดีสซึ่งเป็นกองทัพปลดปล่อยจำนวน 4,000 คน ซึ่งเขาได้ฝึกด้วยตัวเขาเอง แบ่งทัพออกเป็นทัพย่อย 6 ทัพ แต่ละทัพใช้เส้นทางเดินทางแตกต่งกัน ข้ามเทือกเขาแอนดีส สู้รบกับกองทัพของสเปน และสามารถพิชิตกรุงซานเตียโกของชิลีได้
ถัดจากชิลี เขาได้วางแผนการรบที่จะบุกเปรูโดยทางทะเล แล้วได้ขึ้นบกที่เมืองปิสโก เปรู ในเวลาดังกล่าวนี้ ซาน มาร์ติน ได้ประกาศต่อกองทัพทั้งหมดว่า "ที่พวกเรามาที่นี่ ไม่ใช้เพื่อเอาชนะด้วยกำลัง แต่เพื่อปลดปล่อยประชาชน" แต่เมื่อไปถึงเปรู เขาก็พบกับปัญหาใหม่จากคำถามของชาวเมืองว่า ทำไมต้องปฏิวัติปลดแอก เปรูนั้นถือว่าล้าหลังที่สุดในจำนวนเขตทั้งหมดของสเปน ชาวเมืองไม่ได้รับผลกระทบจากสเปนมากนัก ชนชั้นต่าง ๆ ไม่ได้แบ่งแยกมากมายเหมือนที่อื่น ซาน มาร์ตินต้องชะลอการโจมตีกรุงลิมาออกไปและเผยแพร่ความคิดเรื่องเสรีภาพจนชาวเปรูเริ่มเข้าใจและมองเห็น เดือนกรกฎาคม ค.ศ. 1821 เขาก็สามารถปลดปล่อยกรุงลิมาได้สำเร็จ ในวันที่ 28 กรกฎาคม ซาน มาร์ติน ก็ได้ประกาศปลดปล่อยเปรูต่อหน้าประชาชนที่ได้มาชุมนุมกันที่จัตุรัส
แม้เปรูจะสามารถประกาศเอกราชได้แล้ว แต่ก็ยังคงต้องสู้รบกับกองทัพสเปนอีกหลายครั้งเพื่อให้บรรลุการเป็นเอกราชอย่างสมบูรณ์ ช่วงเวลาดังกล่าวนั้น ขณะที่ซาน มาร์ติน ได้เคลื่อนไหวการปลดปล่อยจากชิลี ขึ้นไปทางทิศเหนือนั้น ซิมอน โบลิบาร์ ก็กำลังเคลื่อนไหวปลดปล่อยอเมริกาใต้ในทางตอนเหนืออยู่เช่นกัน ซาน มาร์ติน คิดว่า เพื่อเอกราชของเปรูจำเป็นที่จะต้องร่วมมือกับกองทัพของโบลิบาร์ ทั้งสองจึงได้กำหนดที่จะพบกันที่เมืองกัวยากิล ซึ่งอยู่ในประเทศเอกวาดอร์ในปัจจุบัน
หลังจากการพบปะพูดคุยกัน ซาน มาร์ติน จึงสรุปได้ว่า จะมอบหมายการปลดปล่อยเปรูให้สำเร็จแก่ซิมอน โบลิบาร์ และเขาได้คืนตำแหน่งและอำนาจที่ตัวเขาได้รับมาในการประชุมรัฐสภาครั้งที่ 1 ของเปรู
บั้นปลายชีวิต.
หลังจากนั้น ซาน มาร์ติน ก็ได้เดินทางออกจากเปรูไปชิลี บัวโนสไอเรส และข้ามไปยังยุโรป แล้วได้ปิดฉากชั่วชีวิตด้วยวัย 72 ปีที่บูลง-ซูร์-แมร์ ประเทศฝรั่งเศส ในเดือนสิงหาคม ค.ศ. 1850
พระปารวตี

พระแม่ปารวตี ("Pārvatī") หรือ พระแม่อุมา ("Umā") เป็นเทวีในศาสนาฮินดู เป็นเทวีแห่งความอุดมสมบูรณ์ ความรัก การอุทิศตน ตลอดจนพลังอำนาจศักดิ์สิทธิ์ ถือกันว่า พระนางเป็นด้านอ่อนโยนและเอาใจใส่ของศักติ พระนางยังแสดงพระองค์เป็นหลายด้าน เรียกว่า "ปาง" แต่ละปางเป็นที่รู้จักด้วยหลายชื่อหลายเรื่องราว พระนางกับพระลักษมีและพระสรัสวดี ประกอบกันเป็นตรีเทวี
พระนางเป็นพระชายาของพระศิวะ เทพเจ้าผู้ปกปักรักษาสรรพชีวิตและทำลายล้างความชั่วร้าย พระนางเป็นพระธิดาของพระหิมวัต เทพแห่งภูเขา กับพระนางเมนกาผู้เป็นพระชายา พระนางทรงให้กำเนิดพระพิฆเนศกับพระขันทกุมาร คัมภีร์ปุราณะยังกล่าวว่า พระนางเป็นพระภคินีของพระวิษณุและพระแม่คงคา
พระนางกับพระสวามีทรงเป็นเทพศูนย์กลางแห่งลัทธิไศวะ หรือลัทธิซึ่งถือพระศิวะเป็นใหญ่ ศาสนาฮินดูยังเชื่อว่า พระนางทรงเป็นพลังงานและอำนาจแห่งการสร้างสรรค์ใหม่ของพระสวามี เป็นรากเหง้าของพันธะที่รัดรึงสรรพสิ่งเข้าด้วยกัน และเป็นหนทางแห่งการปลดปล่อยทางจิตวิญญาณ ในเทวาลัยฮินดูที่สร้างถวายพระนางและพระสวามี มักใช้โยนี (อวัยวะเพศหญิง) เป็นสัญลักษณ์แทนพระนาง
ศัพทมูล.
คำว่า "ปารวตี" มีที่มาจาก "ปรรวัต" ("Parvata") คือ บรรพต แปลว่า ภูเขา พระนามหนึ่งของพระหิมวัต พระบิดาผู้เป็นเจ้าแห่งภูเขา "ปารวตี" แปลว่า นางภูเขา
ในวรรณกรรมฮินดู พระนางปารวตีทรงเป็นที่รู้จักในหลายพระนาม คัมภีร์ "ลลิตาสหสรนาม" (Lalita Sahasranama) บันทึกพระนามของพระนางไว้ถึงหลักพัน
หนึ่งในพระนามที่นิยมใช้เรียกขานพระนาง คือ "อุมา" ในเอกสารสมัยแรก พระนามนี้เป็นของพระสตี ชายาองค์แรกของพระศิวะซึ่งกลับชาติมาเกิดเป็นพระนางปารวตี แต่เอกกสารสมัยหลัง เช่น "รามายณะ" ถือว่า "อุมา" เป็นไวพจน์ของ "ปารวตี" ซึ่งอุมาแปลว่าแสงสว่าง ชื่อเสียงหรือความราบคาบ
พระตารา (มหาวิทยา)

พระดารา หรือ พระแม่ตารา  เป็นเทวีในศาสนาฮินดู ซึ่งหมายความว่า "ดาว" เป็นเทวีหนึ่งในสิบของพระแม่ทศมหาวิทยา พระนางมีลักษณะคล้ายกับพระแม่กาลีต่างตรงที่พระวรกายสีน้ำเงินหรือกายสีเขียว มี4พระกร เหยียบร่างศพที่เน่าเปื่อยแต่พระแม่กาลีจะเหยียบอกพระศิวะที่นอนอยู่เบื้องใต้พระนาง ทรงห่มหนังเสือ ท่อนบนเปลือยเปล่า พระหัตถ์ขวาถือถาด พระหัตถ์ซ้ายถือดอกบัวสีฟ้า พระหัตถ์ขวาบนถือดาบที่มีรูปร่างคล้ายเคียว และพระหัตถ์ซ้ายบนทรงถือดาบเช่นเดียวกัน ทรงเป็นเทวีในการรักษาโรค
เทวกำเนิด.
ครั้งหนึ่งเหล่าเทวดาและอสูรทำพิธีกวนเกษียรสมุทรซึ่งระหว่างพิธีกวนเกษียรสมุทรนั้นได้บังเกิดพิษของพญานาควาสุกรีซึ่งเป็นเชือกกวนลอยขึ้นมา พระศิวะทรงเห็นเช่นนั้นจึงทรงเข้าไปดื่มพิษของพญานาควาสุกรี เมื่อพระศิวะดื่มพิษเข้าไปจึงทำให้ทรงคลุ้มคลั่งเพราะความร้ายแรงของพิษ พระแม่ทุรคาจึงทรงปรากฏพระองค์เป็นพระแม่ตาราและให้พระศิวะดื่มนมจากพระถันของพระแม่จนเลิกคลุ้มคลั่งในที่สุด
อีกตำนานนึงกล่าวว่า เมื่อครั้งสร้างจักรวาล โลกประกอบด้วยน้ำและแผ่นดินแล้ว แต่ไม่มีพลังความร้อน ทุกอย่างจึงเย็นไปหมด พระแม่จึงอยู่ในรูปของพระแม่ตารา ผู้มีพลังงานและความร้อนอยู่เต็มเปี่ยม พร้อมด้วยพระศิวะในปางพระตารเกศวรนาถหรืออักโษภย ร่วมกันปลดปล่อยพลังงานและ หนึ่งในพลังงานนั้นกลายเป็นสุริยะอนันต์หรือพระอาทิตย์
พระยมี

พระยมี  เป็นเทวีในศาสนาฮินดู ผู้ดูแลและรักษาแม่น้ำยมุนาและเป็นเทพแห่งน้ำ หรืออีกพระนามคือ กลินทิ  ในปรัมปราวิทยาฮินดู เชื่อว่าพระองค์เกี่ยวข้องกับพระกฤษณะ และเป็นฝาแฝดคู่กับพระยม ได้รับความนิยมในการบูชาในฐานะเทพแห่งน้ำคู่กับพระแม่คงคาและพระสุรัสวดี ในประเทศไทยพระนามของพระนางเป็นหนึ่งสระศักดิ์สิทธิ์ทั้งสี่สำหรับใช้แทนแม่น้ำยมุนาและในการพระราชพิธีบรมราชาภิเษกของพระมหากษัตริย์ไทย
ประติมานวิทยา.
ในประติมานวิทยา พระนางยมุนามักจะปรากฏพระองค์คู่กับพระแม่คงคาในฐานะผู้รักษาและพิทักษ์เทวสถานเพื่อชำระล้างและขจัดอาถรรพณ์ของผู้ที่จะเข้ามาสักการะบูชาให้บริสุทธิ์ ในจิตรกรรมของประติมากรรมพระนางจะมีผิวสีคล้ำและทรงพาหนะเป็นเต่าในศิลปะโบราณมักจะทรงประทับยืนตริภังค์และทรงสัญญาลักษณ์หม้อปูรณฆฏะในหัตถ์ข้างหนึ่ง ส่วนในศิลปะประเพณีนิยมอินเดียในปัจจุบันมักจะทรงเทพอาวุธคือบัวและปุษปะมาลา (พวงมาลัย)
เตียนห้อง

เตียนห้อง (อักษรโรมัน: Tian Feng; #เปลี่ยนทาง) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เสนาธิการของอ้วนเสี้ยว มีความคิดความอ่านดี แต่เลือกนายผิด ในช่วงที่โจโฉยกทัพกำลังมาตีเล่าปี่ที่ชีจิ๋ว เล่าปี่ส่งจดหมายถึงอ้วนเสี้ยวให้ช่วยตีฮูโต๋เพื่อทำให้โจโฉห่วงหน้าพะวงหลัง แต่อ้วนเสี้ยวอ้างว่าอ้วนซงบุตรคนเล็กของตนป่วยไม่มีจิตใจจะทำสงคราม เตียนห้องพยายามชี้ข้อดีของการบุกตี แต่อ้วนเสี้ยวไม่ฟัง
ต่อมา อ้วนเสี้ยวคิดยกทัพตีโจโฉ เตียนห้องมาห้ามแล้วว่าครั้งก่อนที่ฮูโต๋ว่างเปล่ากลับไม่เข้าตี มาตีเมื่อโจโฉมีกำลังพร้อมสรรพต้องพ่ายแพ้อย่างแน่นอน อ้วนเสี้ยวโกรธกล่าวหาว่าเตียนห้องพูดทำลายขวัญกองทัพ แล้วให้นำตัวไปขัง ต่อมา อ้วนเสี้ยวพ่ายแพ้โจโฉราบคาบในศึกกัวต๋อสมดังคาดของเตียนห้อง อ้วนเสี้ยวคิดถ้าปล่อยเตียนห้องออกจากห้องขัง เตียนห้องต้องเยาะเย้ยตนแน่ จึงส่งคนไปสังหารเตียนห้อง แต่เตียนห้องรู้ชะตาตนเองดี จึงได้ปลิดชีวิตตนเองไปก่อนหน้านี้แล้ว
ลิห้อม

ลิห้อม  ชื่อรอง จื่อเหิง เป็นเสนาธิการคนสำคัญของง่อก๊ก รับใช้ตระกูลซุนตั้งแต่ซุนเซ็กจนถึงซุนกวน เคยเป็นพ่อสื่อในแผนการหมั้นหมายเล่าปี่และนางซุนฮูหยิน เพื่อลวงเล่าปี่มาสังหาร แต่แผนการล้มเหลวเพราะขงเบ้งรู้ทัน สามารถแก้สถานการณ์ได้ สุดท้าย จากแผนลวงสังหารกลายเป็นเรื่องจริง กลายเป็นการแต่งงานกันจริงๆ เขามีผลงานโดดเด่นในการเป็นแม่ทัพรับศึกกองทัพวุยก๊กซึ่งนำโดยโจฮิว และจงป้า ซึ่งแม้สถานการณ์ฝ่ายง่อก๊กในช่วงต้นจะไม่สู้ดีนัก แต่ด้วยความร่วมมือกันของตัวเขา ซุนเสียว และชีเซ่ง ทำให้สามารถขับไล่กองทัพวุยก๊กออกไปได้
เขาได้รับการแต่งตั้นให้เป็นผู้ว่าราชการเขตยังจิ๋ว กระทั่งในปี พ.ศ. 771 (ค.ศ. 228) เขากำลังจะได้รับการเลื่อนตำแหน่งเป็นจอมพล แต่ด้วยปัญหาสุขภาพทำให้เสียชีวิตไปเสียก่อน
สัญลักษณ์ธาตุ

สัญลักษณ์ธาตุ เป็นสัญลักษณ์ที่ใช้แสดงอย่างย่อๆ ว่าธาตุนี้คือธาตุอะไร ใช้ในการเขียนสูตรของสารประกอบ
ยุคแรก.
จอห์น ดาลตันเป็นผู้ริเริ่มให้ใช้ภาพแทนสัญลักษณ์ของธาตุ เช่น ไฮโดรเจนใช้รูปวงกลมมีจุดอยู่ตรงกลาง คาร์บอนใช้รูปวงกลมทึบ เป็นต้น
ยุคถัดมา.
เมื่อธาตุมีจำนวนมากขึ้น การใช้ภาพจึงไม่เหมาะสม โจนส์ จาคอบ เบอร์ซีเลียสจึงเสนอให้ใช้ตัวอักษร โดยใช้ตัวอักษรขึ้นต้นชื่อธาตุในภาษาอังกฤษ หรือภาษาละติน ถ้าซ้ำกันให้ใช้ตัวอักษรตัวใดตัวหนึ่งในชื่อธาตุนั้น
โรงเรียนอนุบาลพนัสศึกษาลัย

โรงเรียนอนุบาลพนัสศึกษาลัย เป็นโรงเรียนรัฐบาล แบบสหศึกษา เปิดสอนในระดับอนุบาล ประถมศึกษา ในอำเภอพนัสนิคม สังกัดกระทรวงศึกษาธิการ
ประวัติโรงเรียน.
แต่เดิมโรงเรียนอนุบาลพนัสศึกษาลัย อาศัยอยู่ที่วัดใหม่ท้ายตลาด (วัดพิมพฤฒาราม) ตำบลพนัสนิคม อำเภอพนัสนิคม จังหวัดชลบุรี เป็นสถานที่เรียนตั้งแต่ปี พ.ศ. 2465 โดยมีพระอนทอาษา นายอำเภอพนัสนิคม เป็นผู้จัดการตั้งขึ้นให้ชื่อว่า "โรงเรียนประชาบาลตำบลพนัส" ในขณะนั้น นายยาลยานันท์ เป็นศึกษาธิการอำเภอพนัสนิคม
ต่อมาสมัยหลวงชรัมภิรารักษ์ เป็นนายอำเภอพนัสนิคม และนายเสงี่ยม เจริญฮวด (นายเสงี่ยม วัฒนธรรม) เป็นศึกษาธิการอำเภอพนัสนิคม 
สมัยนั้นมาเป็นประธานในงานเปิดโรงเรียน และให้ชื่อว่าโรงเรียนประชาบาลประจำอำเภอพนัสนิคม "พนัสศึกษาลัย" นักเรียนและครูจากโรงเรียนวัดใหม่ท้ายตลาด จึงย้ายมาทำการเรียนการสอนที่โรงเรียนหลังใหม่
ในปี พ.ศ. 2478 ประเทศไทยอยู่ในภาวะสงครามถูกโจมตีทางอากาศ โรงเรียนฝึกหัดครูบ้านสมเด็จพระยา ได้อพยพครูและนักเรียนฝึกหัดครูจากธนบุรีมาอาศัยโรงเรียนนี้ นักเรียนและครูจึงย้ายไปเรียนที่วัดใหม่พิมพฤฒารามชั่วคราว จนถึง พ.ศ. 2488 เหตุการณ์ปกติจึงย้ายมาเรียนที่เดิม
อดุล วิเชียรเจริญ

ศาสตราจารย์ อดุล วิเชียรเจริญ อดีตประธานคณะกรรมการแห่งชาติว่าด้วยอนุสัญญาคุ้มครองมรดกโลก เกิดวันที่ 25 สิงหาคม พ.ศ. 2469 เป็นชาวเพชรบุรี คณบดีคนแรกของคณะศิลปศาสตร์ มหาวิทยาลัยธรรมศาสตร์ พ้นจากตำแหน่งคณบดีคณะศิลปศาสตร์ มหาวิทยาลัยธรรมศาสตร์ในวันที่ 1 กรกฎาคม พ.ศ. 2519 ตามคำสั่งคณะปฏิรูปการปกครองแผ่นดิน ที่ 36/2519 สมรสกับคุณหญิง กนิษฐา วิเชียรเจริญ มีบุตรธิดา 3 คน คือ
การศึกษา.
จบการศึกษาระดับประถมศึกษาจากโรงเรียนวัดพระทรง และมัธยมศึกษาปีที่ 6 จากโรงเรียนวัดคงคาราม จังหวัดเพชรบุรี เตรียมปริญญา จากมหาวิทยาลัยวิชาธรรมศาสตร์และการเมือง รุ่นที่ 7 เมื่อ พ.ศ. 2488 และธรรมศาสตร์บัณฑิต (ธ.บ.) จากมหาวิทยาลัยธรรมศาสตร์ เมื่อ พ.ศ. 2493 
จบปริญญาโทและเอกด้านความสัมพันธ์ระหว่างประเทศ (Master of International Relations) และ ปริญญาเอก (Doctor of Philosophy of International relations and Organization) จากมหาวิทยาลัยอเมริกัน (American University) สหรัฐอเมริกา เมื่อ พ.ศ. 2494
การทำงาน.
ศ.อดุล วิเชียรเจริญ หรือ ศ.ดร.อดุล วิเชียรเจริญ เคยได้รับแต่งตั้งเป็นประธานคณะกรรมการแห่งชาติว่าด้วยอนุสัญญาคุ้มครองมรดกโลก และได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
ดำรงตำแหน่งอธิการบดีมหาวิทยาลัยศิลปากร คนที่ 8 ระหว่าง พ.ศ. 2518 - พ.ศ. 2522
ดำรงตำแหน่งนายกสภามหาวิทยาลัยศิลปากร คนที่ 6 ระหว่าง 18 กันยายน พ.ศ. 2529 - 28 มิถุนายน พ.ศ. 2531 และระหว่าง 29 มิถุนายน พ.ศ. 2531 - 28 มิถุนายน พ.ศ. 2533
เสียชีวิต.
อดุล วิเชียรเจริญ เสียชีวิตวันที่ 21 มกราคม พ.ศ. 2561 มีพิธีพระราชทานพระพิธีธรรมสวดพระอภิธรรม ณ ศาลากลางน้ำ วัดเทพศิรินทราวาส ราชวรวิหารระหว่างวันที่ 21 มกราคม พ.ศ. 2561 ถึง 28 มกราคม พ.ศ. 2561
ต่อมา วันที่ 27 พฤษภาคม พ.ศ. 2561 สมเด็จพระเทพรัตนราชสุดาฯ สยามบรมราชกุมารี เสด็จ พระราชทานเพลิงศพ
รายชื่อปฏิบัติการทางทหารระหว่างสงครามโลกครั้งที่สอง

แนวรบด้านตะวันตก.
ปฏิบัติการสิงโตทะเล (Operation Sealion)
ปฏิบัติการนี้เป็นปฏิบัติการสำหรับการยกพลขึ้นเกาะอังกฤษของกองทัพนาซีเยอรมัน ซึ่งการจะยกพลขึ้นได้นั้นต้องทำการถล่มกองทัพเรือและกองทัพอากาศของอังกฤษให้สิ้นซากเสียก่อนแล้วค่อยทำการยกพลขึ้นบก แม้ว่ากองทัพอากาศของเยอรมนีจะถล่มกรุงลอนดอนและอีกหลายๆ เมืองในอังกฤษจนได้รับความเสียหายอย่างหนัก แต่ก็ไม่สามารถทำให้อังกฤษยอมแพ้ได้ และอังกฤษยังได้รับกำลังเสริมเพิ่มเติมจากสหรัฐอเมริกา และประเทศเครือจักรภพอีก จนกระทั่งวันที่ 31 ตุลาคม ค.ศ.1940 กองทัพอากาศเยอรมนีได้ยุติการถล่มเกาะอังกฤษ สิ่งที่ทำให้อังกฤษสามารถต่อสู้กับกองทัพอากาศเยอรมนีได้เพราะว่าอังกฤษได้มีการพัฒนาระบบเรดาห์ในการค้นหาเครื่องบินของกองทัพเยอรมัน จึงทำให้อังกฤษมีการเตรียมตัวเพื่อ
รับมือการโจมตีได้ทันท่วงที
แนวรบด้านตะวันออก.
ปฏิบัติการบาร์บารอสซา (Operation Barbarossa)
เป็นปฏิบัติการที่กองทัพนาซีใช้ในการรุกรานสหภาพโซเวียตเมื่อวันที่ 22 มิถุนายน ค.ศ. 1941 ซึ่งหลังจากที่ฝรั่งเศสได้ลงนามยอมแพ้ต่อกองทัพนาซีครบ 1 ปีพอดี โดยปฏิบัติการนี้กองทัพฝ่ายอักษะใช้กำลังทหารประมาณ 5,600,000 คน ส่วนสหภาพโซเวียตมีกำลังทหารในการป้องกันในช่วงนั้นประมาณ 2,900,000 คน โดยปฏิบัติการครั้งนี้แบ่งออกเป็น 3 สาย คือ สายที่ 1 มุ่งตรงไปยังเมืองเลนินกราดเพื่อตัดเส้นทางการลำเลียงอาวุธและยังทำให้สหภาพโซเวียตถูกตัดขาดจากโลกภายนอก สายที่ 2 ยึดเมืองทางตอนกลางแล้วมุ่งตรงไปยังกรุงมอสโก และส่วนที่ 3 มุ่งตรงไปยังเมืองเคียฟ (เมืองหลวงของยูเครนในปัจจุบัน) แล้วมุ่งตรงไปยังลุ่มแม่น้ำวอลกาเพื่อยึดเมืองสตาลินกราด ซึ่งในตอนต้นของปฏิบัติการนี้ทางกองทัพฝ่ายอักษะเกือบประสบความสำเร็จในการยึดครองสหภาพโซเวียต เนื่องจากอยู่ห่างจากนครหลวงมอสโกเพียง 40 ไมล์เท่านั้นและกองทัพแดงของโซเวียตในช่วงต้นๆ ต้องเสียทหารไปกว่า 5 ล้านคน ส่วนที่เมืองสตาลินกราดนั้นกองทัพฝ่ายอักษะไม่สามารถที่จะตีแตกได้เพราะการป้องกันอันเข้มแข็งของกองทัพแดง ซึ่งในเมืองนี้จะเป็นจุดชี้ชะตาแห่งชัยชนะระหว่างกองทัพแดงและกองทัพนาซี แต่ในที่สุดกองทัพแดงก็สามารถกำชัยชนะมาได้ในที่สุด ในปฏิบัติการนี้นั้นแม้ว่าสหภาพโซเวียตจะมีชัยชนะเหนือกองทัพฝ่ายอักษะ แต่ก็ต้องแลกมาด้วยการสังเวยชีวิตของประชากรและกำลังทหารกว่า 27 ล้านคน และอาวุธอีกหลายล้านตัน จนกระทั่งกองทัพแดงตีโต้ตอบกลับจนทำให้ฝ่ายอักษะแพ้สงครามในที่สุด และสาเหตุนี้เองที่ทำให้เป็นการเปิดโอกาสให้สหภาพโซเวียตเข้ายึดครองประเทศแถบยุโรปกลางและบอลข่านได้อย่างง่ายดาย
วิทยาลัยการอาชีพพนัสนิคม

วิทยาลัยการอาชีพพนัสนิคม เป็นสถานศึกษาสังกัดสำนักงานคณะกรรมการการอาชีวศึกษา กระทรวงศึกษาธิการ ในอำเภอพนัสนิคม จังหวัดชลบุรี
ประวัติ.
วิทยาลัยการอาชีพพนัสนิคม เป็นสถานศึกษาสังกัดสำนักงานคณะกรรมการการอาชีวศึกษา กระทรวงศึกษาธิการ จัดตั้งขึ้นตามนโยบายการขยายโอกาสทางการศึกษาวิชาชีพของกระทรวงศึกษาธิการ โดยเริ่มจากการจัดตั้งคณะทำงานศึกษาโอกาสความเป็นไปได้ในการจดตั้งขึ้น ซึ่งผลการศึกษาพบว่าการจัดตั้งวิทยาลัยขึ้นที่อำเภอพนัสนิคมนั้น มีความเหมาะสมทั้งในด้านของนักศึกษาที่คาดว่าจะเข้าศึกษาต่อในพื้นที่บริการและด้านศักยภาพในการขยายตัวทางด้านการค้าอุตสาหกรรมที่เพิ่มขึ้นทุกปี ดังนั้นจึงมีการเสนอโครงการจัดตั้งวิทยาลัยฯขึ้น และนำเข้าสู่การพิจารณาของกรมอาชีวศึกษา ในปี พ.ศ. 2536 โดยจัดหาพื้นที่ซึ่งเป็นที่ดินสาธารณประโยชน์และอยู่ในความดูแลของสภาตำบลนาเริก อำเภอพนัสนิคม จำนวนพื้นที่ 46 ไร่ 2 งาน 60 ตารางวา อยู่ติดกับศูนย์ขยายพันธุ์พืชที่ 19 (ทางหลวงแผ่นดินหมายเลข 331)และห่างจากเทศบาลเมืองพนัสนิคม ประมาณ 10 กิโลเมตร ได้รับอนุมัติให้ประกาศจัดตั้งเมื่อ วันที่ 31 พฤษภาคม 2536 ตามประกาศจัดตั้งวิทยาลัยการอาชีพระดับอำเภอ
เปิดสอนในระดับประกาศนียบัตรวิชาชีพ (ปวช) และระดับประกาศนียบัตรวิชาชีพชั้นสูง(ปวส) มีการดำเนินการทางการศึกษาใน